La unitat mòbil d'anàlisi del càncer de pell arriba a Almussafes | Ajuntament d'Almussafes\nBy Ajuntament d'Almussafes on 19 de febrero de 2016\nEls veïns d’Almussafes podran realitzar-se controls de la seua pell de manera gratuïta dimarts que ve 23 de febrer\nLa unitat s’emplaçarà, de 9.30 a 13 hores, enfront de l’edifici consistorial\nEls ciutadans de la localitat d’Almussafes tindran la possibilitat de sotmetre’s a exploracions de la seua pell de control i detecció precoç del càncer sense eixir del municipi. La unitat mòbil d’anàlisi de l’Associació Espanyola el Càncer (AECC) visitarà el municipi, dimarts que ve 23 de febrer, a iniciativa de la Junta Local de Lluita contra el Càncer que presidix Adela Lladosa.\nEntre les 9.30 i les 13 hores, totes aquelles persones que vullguen acudir a la Unitat Mòbil de l’Associació Espanyola contra el Càncer (AECC), instal•lada al costat de l’Ajuntament, podran sotmetre’s a una anàlisi gratuïta de pell per a previndre el melanoma i altres tipus de tumors.\nLa iniciativa està promoguda per la Junta Local de Lluita contra el Càncer d’Almussafes, en col•laboració amb la Regidoria de Sanitat. “Cada any tenim tots una major consciència i preocupació per la prevenció i la salut, per la qual cosa confiem que siguen molts els veïns que durant el matí se sotmeten a les exploracions pertinents de la mà dels grans professionals al capdavant de la unitat”, explica la presidenta de la Junta Local.\nSegons els experts el càncer de pell és el més freqüent de tots i la seua incidència va en augment com a conseqüència de la disminució de la capa d’ozó i una inadequada exposició al sol. “D’ací la importància d’iniciatives com esta i la necessitat que tots apostem per les revisions periòdiques de la nostra pell per a previndre futures problemàtiques”, destaca l’edil de Sanitat, Faustino Manzano.\nLa Falla La Torre d’Almussafes compleix dos dècades


Un acord a mitja tarda pel complement específic posa fi a l'aturada d'un dia - Diari de Girona\ne.b. girona 11.12.2018 | 08:47\nUn acord a mitja tarda pel complement específic posa fi a l'aturada d'un dia Diari de Girona\nEls examinadors i la DGT van arribar ahir a la tarda a un acord que permetrà desencallar el complement específic del col·lectiu de funcionaris. La decisió es va validar després d'una primera jornada de vaga que va assolir un ampli seguiment -83% a Catalunya- i va traduir-se en manifestacions del col·lectiu a Barcelona i Madrid.\nEl pacte segellat entre el comitè de vaga i la DGT es fa per «no perjudicar el ciutadà», segons les dues parts. Els examinadors rebran el complement específic del 2018 en concepte de productivitat a la nòmina del desembre. I de cara a l'any vinent, s'afegirà una disposició addicional als Pressupostos que contempli el complement. Si els comptes es congelessin, el percebrien com a productivitat especial.\nUna comissió on participaran els examinadors vetllarà pel complement de l'acord i els examinadors (Asextra) amenacen que si no es compleix durant el primer semestre de l'any vinent, es convocarà un vaga indefinida del col·lectiu.\nLa vaga d'examinadors de Trànsit obliga a suspendre el 80% dels tests. Comarques


LA RECERCA COM A BASE PER AL DRET A LA SALUT » farma-ceutics\nLA RECERCA COM A BASE PER AL DRET A LA SALUT\nEnviado el 21/06/2016 por Administrador\nEn el món contemporani els medicaments ocupen un lloc central, tant en les agendes governamentals i internacionals, com en la gestió diària de processos de salut, malaltia, atenció i participació.\nOrganitzacions governamentals i no governamentals com Farmacèutics Mundi han identificat amplis grups de població per als quals l’accés als medicaments essencials es veu fortament limitat per diferents motius econòmics, polítics i culturals, com les lleis de propietat intel·lectual i les desigualtats socioeconòmiques o les de gènere.\nCada vegada hi ha més evidències que els determinants socials de la salut expliquen la major part de les desigualtats sanitàries, entre les quals també es troba l’accés i l’ús de medicaments.\nEn aquest àmbit, la perspectiva sociocultural assenyala que els medicaments són objecte i símbol alhora; de manera que tota la cadena de producció, distribució, venda, prescripció, ús i consum de medicaments està condicionada per les dues dimensions: la material i la simbòlica.\nA partir d’aquest plantejament teòric, Farmacèutics Mundi, amb el suport de l’Agència Catalana de Cooperació al Desenvolupament, està duent a terme una recerca sobre com els diferents rols assignats a dones i homes, condicionen l’accés als medicaments.\nPer a l’estudi, Farmamundi, en col·laboració amb el Medical Anthropology Research Center (MARC) de la Universitat Rovira i Virgili (URV) de Tarragona ha atorgat una beca, els resultats de la qual es presentaran al II Col·loqui MARC “Medicines and Culture” (14-16 de novembre del 2016).\nAquest col·loqui vol ser un espai de debat sobre els diferents aspectes relacionats amb medicaments i cultura, per contribuir a entendre processos contemporanis sobre les dificultats en l’accés equitatiu a medicaments i, per tant, a la salut.\nAmb aquest projecte, Farmamundi vol convidar a reflexionar sobre els dilemes i els reptes que suposen l’accés i l’ús de medicaments en el món globalitzat, i que les seves conclusions serveixin de base per modificar polítiques de salut pública que garanteixin el dret a la salut al món.\nPublicado en Farmamundi | Etiquetado donació, donacions, farmacèutics, Farmamundi, medicaments, ONG, projectes, solidaritat


Rúbrica d’avaluació del treball escrit del tfg | Rúbrica d’avaluació del treball escrit del tfg – TFG\nTFG > Rúbriques > Rúbrica d’avaluació del treball escrit del tfg\nRúbrica d’avaluació del treball escrit del tfg\nFormat i parts del treball El treball inclou totes les parts requerides (índex, introducció, cos, conclusions, bibliografia, etc.).\nTant les convencions adoptades (abreviatures, majúscules, etc.) com els elements tipogràfics (cursiva, cometes, etc.) segueixen el mateix criteri durant tot el treball. El treball no inclou alguna de les parts requerides i, en ocasions, hi ha parts que no queden clarament diferenciades.A vegades es troben incoherències pel que fa a les convencions i elements tipogràfics que apareixen al llarg del treball. El treball no inclou moltes de les parts requerides o es troben barrejades sense una separació clara ni lògica.No hi ha cap tipus de criteri a l’hora de fer servir convencions i elements tipogràfics dins del text.\nRedacció El fil conductor del treball està seqüenciat de manera lògica. Les idees exposades progressen a través de paràgrafs i apartats correctament estructurats. La redacció del treball és clara i entenedora. El fil conductor del treball es pot perdre en algun punt de la lectura. A vegades, les idees perden la seva progressió pel fet que els paràgrafs i apartats no estan prou estructurats. La redacció del treball pot resultar dificultosa i poc fluida. El fil conductor del treball no és gens clar. Les idees no tenen cap tipus de progressió, ja que els paràgrafs i apartats estan desordenats. La redacció del treball resulta força incomprensible.\nRegistre S’ha emprat un registre formal adequat a les característiques del treball i s’ha tingut en compte el públic al qual va dirigit. S’ha emprat un registre formal de manera força constant, tot i que en ocasions es troben aspectes informals de redacció. El públic no sempre s’ha tingut present, ja que hi ha variacions notables entre una explicació massa tècnica i una de massa planera. S’ha emprat un registre més aviat informal al llarg del treball. La redacció en conjunt és massa tècnica o massa poc específica, sense tenir en compte els destinataris.\nLèxic El lèxic i la terminologia emprats són precisos i adequats a l’àmbit acadèmic. S’usa un vocabulari ric i sense repeticions que no fa del text una lectura monòtona. El lèxic i la terminologia emprats no són del tot precisos i adequats a un àmbit acadèmic. Es troben algunes repeticions causades per la mancança d’un vocabulari prou ampli. El lèxic i la terminologia emprats no són precisos ni adequats a un àmbit acadèmic. Es troben massa repeticions i un vocabulari pobre que comporta vaguetats.\nOrtografia El text demostra un bon ús de la gramàtica (ortografia, sintaxi, puntuació, etc.) Ha passat per un corrector ortogràfic i ha estat revisat a consciència pel propi autor per detectar els errors de picat. El text conté algun error gramatical i errors de picat que ni el corrector ortogràfic ni la revisió de l’autor han detectat. El text conté molts errors gramaticals i de picat. L’escrit no ha estat revisat.\nCitacions i referències El treball conté citacions i referències ben integrades en el text i que l’enriqueixen. Aquestes fonts estan degudament citades. El treball conté citacions i referències que no sempre estan adequadament integrades en el text, però que l’enriqueixen. No totes les fonts segueixen els mateixos criteris. El treball no conté pràcticament cap citació ni referència i l’escrit queda pobre i sense cap tipus de base que l’enriqueixi. Les fonts que s’hi troben no estan correctament documentades o ni tan sols se citen ni es referencien.


Girona torna a la normalitat després de la tempesta d'ahir - Diari de Girona\nGirona torna a la normalitat després de la tempesta d'ahir\nEs continua traient aigua de l'interior de molts baixos o aparcaments subterranis\nmiquel cornellà agències | girona 01.07.2017 | 17:39\nDeclaracions de Marta Madrenas\nL'alcaldessa de Girona, Marta Madrenas, ha explicat a Catalunya Ràdio que la ciutat es troba sota una "certa normalitat" i que els serveis de neteja han estat treballant per desembussar el clavegueram i evitar que "la tempesta d'avui torni a ser com la d'ahir".\nBen equipades ?? #girona #TempsTV3 @DiarideGirona @TomasMolinaB pic.twitter.com/Mewg9K1gJL\n— Anna Valls (@AnnaVallsCalm) 1 de julio de 2017\nMadrenas ha indicat que encara que estaven alertats per la intensitat de la pluja i preparats per evitar inundacions "el sistema de sanejament va ser incapaç d'absorbir tota l'aigua".\nGirona va patir "una situació molt complicada, insòlita, com mai s'havia vist a la ciutat", ha detallat Madrenas, que ha explicat que tres hores després de la pluja ja es podia circular per gairebé totes la vies.\nTreballem per restablir la normalitat arreu de la ciutat. La prioritat és netejar embornals i sortides d'aigua. Informarem al llarg del matí pic.twitter.com/QKHAoAVpYo\n— Ajuntament de Girona (@girona_cat) 1 de julio de 2017\nLa intensitat de pluja en intervals de cinc minuts a la ciutat de Girona va arribar a puntes de 143 litres per metre quadrat a l´estació pluviomètrica del carrer Ciutadans de Girona i de 102 a Palau, entre les 19:15 i les 19:30. Segons les dades d´Aigües de Girona, a l´estació de Sarrià de Ter es va arribar als 196 litres per metre quadrat. Aquestes xifres són excepcionals en les darreres dècades. La quantitat de pluja, juntament amb l´acumulació de la pedra en embornals i punts de desguàs d´aigua, va ser el que va provocar l´acumulació d´aigua i les inundacions en espais públics i privats.\nNormalitat a la resta de poblacions\nAltres poblacions de les comarques gironines també es recuperen de les afectacions, sobretot viàries, causades per les intenses pluges d'ahir.\nSegons el resum del telèfon d'emergències 112, la tempesta va deixar un total de 511 trucades. La gran majoria (443, el 87%) provinents del Gironès, seguit del Baix Empordà (45 trucades, el 9%) i l'Alt Empordà (7, l'1,37% del total). La ciutat de Girona va acaparar també el gruix de trucades amb 420 i, a molta distància, van continuar Castell-Platja d'Aro (16), Quart (9) i Sant Feliu de Guíxols (9). El front de tempestes no només va afectar amb intensitat el Gironès (on també van destacar els 47,1 litres de Cassà de la Selva o els 44,6 litres de Fornells de la Selva) sinó també el Baix Empordà i el sud de l'Alt Empordà. Sobresurten registres com els 54,2 litres de Vilamacolum, els 43,8 litres de Palamós-la Fosca o els 40,2 litres de Verges, segons dades de les estacions de la xarxa Meteoclimatic. De fet, l'aiguat va provocar inundacions de cases i problemes viaris en poblacions com Parlavà, Foixà i el nucli de la Sala. La calamarsada també es va fer notar en d'altres localitats com Mont-ras o Palafrugell.\nProtecció Civil de la Generalitat ha desactivat l'alerta del Pla Inuncat després de les pluges i inundacions del divendres, sobretot a Girona, però queda en prealerta per la previsió d'un nou front aquest dissabte a la tarda.\nEs preveuen pluges que poden anar acompanyades de tempesta i, localment, també calamarsa i fortes ratxes de vent: es pot donar a les comarques de Girona i també de Barcelona i la Catalunya central, segons un comunicat de Protecció Civil.


Fabià Estapé, el geni provocador a qui li feia por anar amb tren\nFabià Estapé «anava de pressa», tan que «no es pot perfilar la seva figura sense tenir en compte la seva agilitat mental, de paraula i la seva enorme capacitat de treball». Així començava a esbossar Jacint Ros la figura de Fabià Estapé, «el gran economista català del segle XX, el més fructífer i complet».\nRos, convidat per la Societat Catalana d’Economia a impartir aquesta conferència que es va celebrar el dilluns 6 de febrer, va ser professor de política econòmica amb Fabià Estapé a la Universitat de Barcelona (UB), catedràtic d’economia política a la Universitat de València i a la UB, i síndic de la Sindicatura de Comptes de Catalunya. El 2008 va rebre la Creu de Sant Jordi i és autor, entre d’altres, del llibre Més val sols... La viabilitat econòmica de la independència de Catalunya (2009).\nRos va continuar fent un repàs per la vida acadèmica de Fabià Estapé, professor i catedràtic en diverses universitats, entre elles la UB, de la qual va ser rector en dues ocasions. «Pragmàtic i realista, l’única faceta romàntica que li vaig saber veure era la seva visió de la universitat, que posava per damunt de tot», va explicar el conferenciant.\nPel que fa a l’aportació científica de qui va ser comissari adjunt del Plan de desarrollo de 1961, que va provocar el boom econòmic i va treure Espanya de l’autarquia, en podem fer «poca broma», va advertir Ros, conscient que per al gran públic la personalitat i anecdotari d’Estapé poden eclipsar la importància de la seva faceta científica. Estapé és autor d’un gran nombre d’obres importants que publicava «a glopades», quan es deslliurava d’altres responsabilitats que ocupaven el seu temps.\nMolt popular als mitjans de comunicació i articulista del diari La Vanguardia, «tenia tendència a provocar i li encantava», perquè, segons Ros, «sempre sortia victoriós davant del provocat». Segons va explicar el ponent, Estapé va deixar d’escriure a La Vanguardia després de cinquanta anys de col·laboracions, a causa de les pressions de José María Aznar López ―sempre afegia el segon cognom de l’expresident en els seus articles―, que es va queixar de les seves contínues crítiques i mofes.\nAls seus amics els demanava capacitat intel·lectual, que fossin mentalment ràpids i «que li entenguessin els sarcasmes a la primera, perquè era un home que no estava per pauses i esperes». Potser perquè tenia quatre filles, Estapé «va conrear, sortosament, un cert feminisme que es va traduir en una fornada de professores titulars al departament, com Rosa Nonell, Carme Massana, Teresa Virgili i moltes altres».\nPel que fa a la seva ideologia, era en certa manera socialdemòcrata, o, com va precisar Ros, un «socialero», sempre crític amb el Partit Popular i, en els últims anys de la seva vida, amb les polítiques d’austeritat imposades per Angela Merkel a la Unió Europea, que per a Estapé comportaven clarament «un fre al creixement».\nEn definitiva, per a Jacint Ros, Fabià Estapé era un economista diferent, «la diferenciació del producte personificada». «No hem d’oblidar que era de l’Empordà i que part de la seva vida va viure sota els efectes de la tramuntana». Fill del cap d’estació de Portbou, on va néixer, «de gran li feia molta por anar en tren», va afegir.


138 missions empresarials per a tu - Espai Empresa\nInici / Actualitat / 138 missions empresarials per a tu\nQuin és el mercat on vols exportar amb èxit els teus productes i serveis? A quin país del món busques socis per als teus projectes?\nPer impulsar la teva sortida a l’exterior, aquest any tens al teu abast 138 oportunitats per fer-ho. Són 138 missions empresarials a 59 països al món: les eines més directes de prospecció de mercats que t’ajudaran a trobar in situ allò que busques. Escull entre 48 missions a Amèrica, 33 a Europa, 30 a l’Àfrica- Orient Mitjà i 27 a l’Àsia- Pacífic.\nConsulta aquest cercador per trobar aquelles missions, de tots els àmbits sectorials, que millor encaixen amb els teus objectius: la cerca de socis, proveïdors, distribuïdors, importadors o inversors serà més fàcil si ho fas acompanyat.\nUn 77% de les empreses participants preveu incrementar la facturació al mercat de destí en els tres anys següents a la missió.\nMés de 1.000 empreses com la teva ja estan fent les maletes.\nI, a més, recorda que disposes de 39 Oficines Exteriors de Comerç i Inversions al món que donen cobertura a més de 100 mercats, i que poden ser el braç executor sobre el terreny de la teva estratègia internacional. Durant quest any posarem en marxa delegacions als Balcans, Nairobi, Teheran, Los Angeles, L’Havana i Amsterdam. Demana una entrevista amb un expert!


Dret Foral Civil Valencià: Pel Dret Foral Civil Valencià\nL'escenari de la XII legislatura obri una oportunitat per a abordar la reforma constitucional. Tenint present que la recuperació econòmica anuncia un horitzó d'estabilitat i que existeix un bloc de forces polítiques constitucionalistes, que des d'una majoria qualificada poden estar disposats a substanciar una base de consens.\nAl llarg d'aquests 38 anys s'han anat assentat en l'agenda alguns aspectes que resultarien ineludibles en el debat en el moment en què aquest es produïsca. Així, la reforma del Senat com a càmera de representació territorial pura, una reforma de la llei electoral, la garantia de l'autonomia local, el finançament autonòmic o la configuració del poder judicial. En tot cas, pràcticament totes les qüestions que s'han anat acumulant en l'agenda no necessàriament requereixen d'una reforma constitucional. Més aviat en alguns casos es pot cercar un blindatge constitucional que potser no s'aconseguisca amb la modificació de les respectives lleis orgàniques.\nAquest fil argumental es trunca en una qüestió que ha accedit a l'agenda recentment a causa de les sentències dictades pel Tribunal Constitucional enguany que han acabat per derogar tota la producció de dret civil valencià modern. Aqueixes resolucions han conduït al fet que l'única forma d'encarar la recuperació de la competència passe per la reforma constitucional. Sense que açò excloga mesures transitòries que al seu torn ajuden a mantenir viva la flama de la reclamació.\nLa recuperació de la competència resulta essencial per a poder esmenar una anomalia històrica sens dubte, ja que el accidentalisme històric ens ha relegat com l'únic territori que disposava d'institucions privades forals que ha temps de l'aprovació de la Carta Magna no les tenia en vigor. Si apel·lem, com va fer Isabel Bonig en la seua conferència en el Club Broseta, a un valencianisme que transcendisca de l'identitari sense renunciar a la seua defensa.\nAqueix lloc comú ho trobem en la defensa dels interessos propis. Es tracta de dotar de contingut els símbols amb les justes reclamacions i la de la recuperació de la competència en dret civil ho és; fonamentada en motius socials, històrics, polítics i objectius. Que per sobre de tot respon a una demanda cada vegada més solguda de la societat valenciana, que té la seua expressió en el suport exprés que a aquesta causa han manifestat ja 150 municipis, les tres diputacions provincials així com una pluralitat d'entitats socials, sindicals, culturals i professionals. A través de la campanya pro dret civil valencià engegada per la Associació de Juristes Valencians. Una reclamació que se sustenta en el manteniment d'una capacitat legislativa que va ser plasmada com a pròpia mitjançant la reintegració del dret foral en la reforma de l'Estatut de l'any 2006.\nAutor: Pepe Morgan\nAdvocat en exercici. Analista i consultor polític. Activista pel #DretCivilValencià (AJV-VAL)


Igualada es prepara per la Festa Major 2017\nLa ciutat d’Igualada viurà, del 21 al 28 d’agost, la Festa Major. Una de les principals novetats és el piromusical que es feia a Cal Font es trasllada al nou Parc Central d’Igualada. Aquí podeu consultar el programa d’actes de la Festa Major 2017.\nEl Club Futbol Igualada continua de pretemporada\nConsulta els resultats i propers partits dels blaus. Els de Dani Gimeno disputen una pretemporada dura i difícil amb moltes sessions d’entrenament i partits contra rivals de Tercera Divisió.\nUna junta gestora dirigirà el CN Igualada per redreçar la situació econòmica\nUn equip de 8 persones mirarà de solventar els problemes econòmics que pateix la històrica entitat igualadina que atravessa una situació molt delicada després de la Junta que va abandonar el club l’any 2016.\nDes de la setmana passada, aquest grup treballa per intentar solucionar aquest desastre financer. S’estima que dirigeixin l’entitat uns tres mesos. Si es resol la situació i, econòmicament, el club millora, es convocarien eleccions.\nA partir del dimarts dia 22 d’agost i fins el dissabte dia 26 d’agost es faran dues passejades guiades al dia pels principals edificis modernistes del nucli antic d’Igualada. La primera a les 10:00h i la segona a les 12:30h.\nEls Mossos d’Esquadra aconsellen no deixar pistes als lladres si marxeu de vacances\nLa policia ens dóna un seguit de consells que serveixen per no evidenciar que som de vacances. Un dels principals consells és no publicar a través de les xarxes socials que estem fora de casa.\nAccident mortal a l’A2 a Castellolí\nSegons informa el Servei Català de Trànsit, un veí d’Igualada de 58 anys ha mort aquest dijous en un accident de l’A2 a Castellolí. El vehicle ha patit una sortida de via per causes que es desconeixen, i com a conseqüència de l’accident ha mort l’únic ocupant del cotxe.\nAquest juliol, Igualada manté el 13% de taxa d’atur\nLa ciutat d’Igualada presenta una taxa d’atur del 13,10%, el que suposa que a la capital de l’Anoia hi ha 2.448 persones apuntades a les llistes del SOC. Respecte el mes de juny, Igualada ha vist com augmentaven els nombre d’aturats en 4 persones.\nDiversos atletes del CAI participen a la cursa de l’Espluga\nDissabte passat, es va dur a terme la 40ª edició de la Cursa Popular de l’Espluga, disputada sobre un recorregut mixte per les rodalies i interior de la vila tarragonina de l’Espluga de Francolí, passant entre altres paratges tarragonins pel Monestir de Poblet. Enguany, la cursa es disputava novament sobre 2 distancies, de 5 i 15 km.\nLa Botiga al Carrer d’estiu, el proper dissabte dia 2 de setembre\nJa hi ha data per una nova edició de la Botiga al Carrer. Serà el dissabte, dia 2 de setembre, quan Igualada Comerç portarà a terme la 42ª edició d’aquesta tradicional activitat, amb que es tancarà simbòlicament el període de les rebaixes d’estiu. Com sempre, al principi del mes de setembre, l’entitat comercial igualadina marca el començament del curs comercial amb aquesta popular promoció.\nPrecaució per l’onada de calor durant aquests primers dies del mes d’agost\nEs demana extremar les precaucions davant una nova onada de calor que ens afecta aquesta setmana. Les temperatures poden rondar entre els 35 i els 41 graus a diferents punts de la geografia catalana\nPàgines 681 de 1.262« Primera«...102030...677678679680681682683684685686...700710720...»Ultima »


TRIBUNA BERGUEDANA: QUAN EL CONTE ÉS CONDICIONAT. 1a. part.\nL’Ambrosi és un vell professor de l’institut. Li manca un parell de cursos per jubilar-se d’una llarga carrera com a mestre. Multitud d’alumnes han passat per les aules on ha impartit classe i tots guarden un grat record de les seves ensenyances. El seu món ha estat sempre dedicat a la Literatura. El seu tarannà i tal vegada potser els anys li han fet incompatible el coneixement de les noves tecnologies. Però puntual com sempre cada dia acut a l’institut. Aquest any acadèmic ha hagut un canvi de directora. La nova, ve amb bones intencions, però decidida a renovar l’estil del col·legi. L’Ambrosi és per ella el granet de sorra que impedeix que el nou tren de la cultura avanci ràpidament cap a la cultura del segle XXI.\nPer això l’ha relegat a funcions purament de segon ordre. La principal és donar classe de Literatura. Malgrat el molt interès del professor pocs alumnes ho trobem interesant, submergits com estan en el seu món de mòbils de nova generació. També quan hi ha una conferencia pels alumnes, estrictament pels alumnes, que cap altre professor té ganes de donar delega a l’Ambrosi la tasca educativa.\nL’Ambrosi, el conferenciant de sempre, entra a l’aula i pujant dalt de l’estrada és dirigeix als alumnes congregats.\n¾ Apreciats alumnes, ahir em va cridar la directora per a què vingués a explicar un conte a les noies i als nois d’aquesta classe. Com som la setmana de Sant Jordi vaig creure que el més a propòsit seria narrar la famosa i mai oblidada llegenda de Sant Jordi. Per tant, he passat la nit estudiant la història i prenen notes del cavaller, de la princesa i del drac. També, del significat de la rosa dins el context humà i oníric de la flor. Però amics meus, la felicitat mai és complerta. Quan he entrat al col·legi he trobat a la directora. Sí, a l’Anna, la que sempre va carregada amb una grossa bossa plena de llibres i quaderns. Al veure’m feliç i content per tenir la lliçó ben apressa m’ha cridat al seu despatx i m’ha dit: Ambrosi, només unes paraules. Miri el conte que ha de glosar és el de Sant Jordi, però amb alguna variant. La princesa, no és la princesa, és una ventafocs. El meu cor ha fet un retruc. Però ella ha continuat mortificant la meva ànima. El drac tampoc és un drac, està massa vist, és un dinosaure. Ja sap que els alumnes admiren aquests animalons antediluvians. El meu retruc interior encara ha estat més fort. I quan pensava que havia arribat al fons del sac de la humilació, m’ha dit la darrera condició. Per a més inri, ho ha dit en aquella dolça, però inflexible veu seva. Ah! I les roses no són flors son un manat de verdura. Aleshores, ja no m’he trobat el cor, jo crec que per un instant se m’ha aturat. Sense deixar-me ni replicar, m’ha donat una empenteta i fent-me fora del despatx, ha tancat la porta davant dels meus nassos.\nL’Ambrosi mira detingudament a la callada classe i veu un somriure mofeta a la cara d’un alumne i prossegueix emprenyat:\n¾ Ara, infame criatura!- adonant-se que s’ha passat, rectifica- Perdoneu estic bastant eixelebrat per aquesta situació. Tu el del somriure sota el nas ves a explicar-li a la directora que et fa tanta gràcia. Amb el vostre permís, repasso la documentació i començo la meva dissertació.\nEncén el llum del faristol, posa un plec de papers damunt la postada. Agafa el primer, el mira, fa una piloteta i la llença a la paperera. Un crit d’ànim surt de l’alumnat.\nContinua llegint ràpidament les notes, les arruga, fa pilotes i les llença. Unes vegades, encerta i altres no, en el broc generós de la improvisada cistella. Finalment, no queda cap paper davant seu. Tanca el llum i passeja capcot amunt i avall de la tarima. Les alumnes i els alumnes mentrestant juguen a tot el què és pot jugar en una classe. Hi ha una noia que plora de la tibada de cabells que li ha fet una companya. Un noi està marejat. Un altre noi, fa traguets d’una petaca de licor. Fins i tot, un grupet situat als darrers bancs de la classe canta en veu baixa: Asturias pàtria querida”.


Lesmes reitera que el poder judicial no ha de resoldre el "problema polític" de Catalunya Lesmes reitera que el poder judicial no ha de resoldre el “problema polític” de Catalunya – El Món\nLesmes reitera que el poder judicial no ha de resoldre el “problema polític” de Catalunya\n"I ho ha de fer amb suficient energia, restaurant l'ordre jurídic quan ha estat clarament vulnerat", afegeix\nACN 21/07/2020 3:40 pm\nEl president del Consell General del Poder Judicial (CGPJ) i del Tribunal Suprem, Carlos Lesmes, ha insistit aquest dimarts que el poder judicial no ha de resoldre els problemes polítics, sinó garantir l’estat de dret. “I ho ha de fer amb suficient energia, restaurant l’ordre jurídic quan ha estat clarament vulnerat. Hi ha un problema polític que haurà de solucionar-se políticament”, ha dit sobre el procés”, ha indicat Lesmes en un esmorzat organitzat pel Col·legi d’Advocats de Madrid, on ha insistit que la intervenció judicial “no ha sigut política, sinó estrictament jurídica, de restabliment de l’odre jurídic pertorbat per determinats dirigents polítics”. “La situació no està resolta”, ha afegit.\nSegons Lesmes, el poder judicial ha procurat intervenir “amb les màximes garanties” malgrat les “campanyes d’autèntica difamació” per part del món independentista, que titllava la justícia de “feixista o franquista”.\nHa fet referència al judici a Artur Mas al TSJC, on el tribunal “va mantenir la serenitat” tot i que milers de persones estaven fora “agitant bastons”. També ha al·ludit al procediment per l’1-O al Suprem, del qual ha dit que Amnistia Internacional va dir que “va complir amb totes les garanties processals”.\nLesmes ha opinat que és una “autèntica fal·làcia” contraposar llei i democràcia, i ha reiterat que els problemes polítics s’han de resoldre d’acord amb l’ordre jurídic. “Si la Constitució estableix unes regles s’han de respectar, sense respecte a la llei no hi ha democràcia”, ha conclòs.


GRIMME presenta dos nous manipuladors telescòpics: la revista Potato System\nв notícies, Enginyeria / Tecnologia\nPer a la temporada 2022, GRIMME presenta els carregadors telescòpics de les sèries SL 900 i SL 700 amb un disseny completament redissenyat que combina el màxim rendiment amb una suavitat òptima del producte i un maneig fàcil d'utilitzar. Els carregadors telescòpics de cinturó es poden utilitzar per emmagatzemar patates, cebes, remolatxa vermella, api i altres productes a granel.\nLa sèrie SL 900: la nova classe extra\nLa nova sèrie SL 900 és una millora de la provada sèrie SL 80. En comparació amb el model anterior, l'amplada del cinturó s'ha augmentat de 800 mm a 900 mm. A més, la forma d'abeurador de la cinta transportadora s'ha optimitzat en secció transversal. Com a resultat, es pot aconseguir un rendiment encara més elevat.\nAmb volums més baixos de producte carregat, és possible treballar amb una velocitat de corretja reduïda, la qual cosa té un efecte positiu en la manipulació suau del producte.\nLa sèrie SL 900 consta de dos models, SL 916 amb cintes transportadores de 9,7 m a 16,5 m i SL 919 amb cinta transportadora de 11,2 m a 19,5 m. Disponible opcionalment per a tots dos models. independentment de l'angle de gir de la carregadora telescòpica. A més, el Quantum Feed Conveyor permet augmentar el radi de gir de fins a 180 ° i augmentar la capacitat d'emmagatzematge optimitzant el flux del producte.\nAmb el transportador de càrrega Quantum, la longitud de transport s'incrementa a la SL 916 fins a un màxim de 17,7 m, i a la SL 919 fins a un màxim de 20,7 m.\nSèrie SL 700 - amb transportador de càrrega Quantum i funcions intel·ligents d'ompliment d'emmagatzematge\nLes noves carregadores telescòpiques de la sèrie SL 700 estan equipades amb una cinta transportadora de 66 cm d'ample i 16,5 m de llarg, aquesta màquina també es pot equipar opcionalment amb un transportador de càrrega Quantum. Com a resultat, es pot aconseguir una longitud màxima de transport de 17,7 m.\nLa sèrie SL 700 ara té, com la sèrie SL 900, noves funcions d'ompliment d'emmagatzematge i un funcionament nou i intuïtiu.\nMés comoditat gràcies a les noves funcions d'ompliment d'emmagatzematge\nEls nous carregadors telescòpics de cinturó ofereixen una selecció de tres noves funcions d'ompliment d'emmagatzematge:\nAmb aquesta funció d'ompliment d'emmagatzematge, el carregador de cinturó telescòpic inverteix la direcció de gir tan bon punt els sensors òptics del tren d'aterratge detecten els protectors de límit col·locats lliurement. Per obtenir un contorn uniforme del producte, el temps d'ompliment del producte a les cantonades de l'emmagatzematge es pot ajustar manualment.\nLa funció d'ompliment d'emmagatzematge disponible de manera opcional StoreMatic-PLUS reconeix l'ús de sensors ultrasònics a la part superior de la paret o els obstacles d'emmagatzematge. A més, l'automatització registra cavitats a la superfície horitzontal del producte i les omple, reduint la velocitat de rotació. Opcionalment, el carregador de cinturó es pot equipar amb una funció de retracció automàtica i\nautoelevació de la cinta transportadora telescòpica als punts d'inflexió.\nAquest desenvolupament de primer nivell conté la funcionalitat de StoreMatic-BASIC i StoreMatic-PLUS, que també es pot ampliar amb funcions intel·ligents addicionals.\nEl radi de gir per a la dreta i l'esquerra es pot ajustar per separat i independentment l'un de l'altre. Aquests paràmetres es poden adaptar fins i tot durant el procés actual de càrrega de la volta mitjançant el comandament a distància CCI 800.\nA més, hi ha la funció d'omplir les cantonades de l'emmagatzematge, autocanviar el nivell d'apilament, així com l'adaptació contínua de l'alçada de descàrrega i la possibilitat d'ajustar individualment l'alçada màxima d'emmagatzematge.\nAmb el StoreMatic-PRO, l'usuari rep de fàbrica tres PreSets per al procés de càrrega d'emmagatzematge: màxim rendiment, màxima manipulació del producte i una combinació òptima d'alt rendiment amb un alt estalvi de producte alhora. Gràcies a aquests preajustos, és possible ajustar els paràmetres necessaris de la carregadora de corretja telescòpica de manera molt més intuïtiva.\nLa superfície de control del CCI 800 proporciona una estructura de control de la màquina fàcil d'entendre, que proporciona una visualització clara de les dades mesurades pels sensors, així com de la configuració de la màquina.\nLes configuracions com ara la velocitat, els radis de gir o l'alçada d'emmagatzematge es poden desar com a marcs d'esdeveniments que indiquen la ubicació i el producte d'emmagatzematge i es poden recuperar quan sigui necessari.\nPer a totes les màquines en tecnologia d'emmagatzematge s'ofereix el sistema de control de línia Flow Control, amb el qual l'usuari pot encendre i apagar tota la línia d'emmagatzematge. Les funcions més importants de la carregadora telescòpica de cinturó es poden configurar mitjançant el comandament de ràdio opcional.\nDisseny compacte de la màquina\nLes carregadores de corretja telescòpica de nova generació es caracteritzen pel seu disseny obert i esvelt amb contrapesos situats al costat de la màquina. Això redueix l'acumulació de brutícia i impureses al tren d'aterratge i augmenta significativament l'accés lliure als components per als treballs de manteniment. La barra es pot plegar còmodament cap al costat, no cal desmuntar-la. L'ajust en sèrie i hidràulic des de la posició de transport fins a la posició de treball es realitza còmodament des del tauler de control.\nGrup d’Empreses LLEIG\nL'empresa familiar GRIMME es va fundar l'any 1861 com a farga i actualment dóna feina a més de 2700 persones a tot el món.\nDes de fa més de 80 anys, la planta de maquinària agrícola GRIMME produeix tecnologia de patata, remolatxa i verdura d'alta qualitat, que s'utilitza en més de 120 països d'arreu del món. El Grup d'Empreses GRIMME també inclou empreses ASA-LIFT a Dinamarca, SPUDNIK als EUA, INTERNORM i RICON a Alemanya i 12 filials de vendes i serveis internacionals.\nTelèfon +49 5491 666-2869\nModernització de tremuges receptores GRIMME (sèrie RH)\nAl llarg del desenvolupament s’han implementat diverses innovacions en les tremuges receptores GRIMME de les sèries RH i RH Combi. Emmagatzematge en funció de ...\nWebinar #GRIMME: Nivells de mecanització dels processos de producció de patates a diferents països del món\nEl 25 de juny, a les 9.00:17.00 am EST (XNUMX:XNUMX MSK), se celebrarà un seminari web GRIMME al lloc del Congrés Mundial de la Patata, dedicat a ...


Música Lola Anglada: 3r - Tocats per l'OBC - La màquina d'escriure, de Leroy Anderson\n3r - Tocats per l'OBC - La màquina d'escriure, de Leroy Anderson\nEl proper dimecres 3 de desembre els alumnes de 3r anirem a l'Auditori de Barcelona a veure i escoltar el concert Tocats per l'OBC, on l'Orquestra Simfònica de Barcelona i Nacional de Catalunya ens tocaran diverses peces del repertori simfònic.\nUna d'aquestes peces serà La màquina d'escriure, d'en Leroy Anderson. En aquesta obra l'instrument principal no és un dels instruments clàssics de l'orquestra simfònica. No és un instrument de vent, ni de corda, ni de percussió. És... una màquina d'escriure!\nEn aquests dos vídeos tan diferents podeu escoltar aquesta original obra.\nPublicat per Música Lola Anglada a 11:30\n3r - Tocats per l'OBC - Ària de la Suite en Re, de...\n3r - Tocats per l'OBC - La màquina d'escriure, de ...\n2n - El Tren Pinxo de Banyoles\n4t - Händel: Minuet de Concert per als focs d'arti...


El conflicte polític aparta Henrikh Mkhitaryan de la final de l'Europa League\nEl conflicte polític aparta un futbolista de la final de l'Europa League\nEs confirma que Henrikh Mkhitaryan, futbolista de l'Arsenal, no disputarà el partit corresponent a la final de l'Europa League contra el Chelsea per motius polítics. Així ho ha informat el club anglès en un comunicat després en què lamenten anunciar aquesta decisió.\n"Estem molt decebuts d'anunciar que Mkhitaryan no viatjarà amb l'equip per a la final de l'Europa League contra el Chelsea. Hem explorat a fons totes les opcions perquè 'Micki' formi part de la plantilla, però, després de discutir amb el jugador i amb la família, hem decidit que no formi part de l'expedició", ha informat l'Arsenal. Els problemes han estat polítics i no és la primera vegada que deixen Mkhitaryan fora d'un partit per aquest motiu. La final es disputa a Bakú, la capital de l'Azerbaidjan, país que té un conflicte polític amb Armènia, país d'origen del futbolista.\nEn més d'una ocasió Mkhitaryan ja s'ha negat a viatjar a l'Azerbaidjan i aquesta vegada no ha estat diferent. Una final que no podrà comptar amb el futbolista armeni, un dels referents de l'Arsenal, ja que el club londinenc no pot garantir la seva seguretat. "Hem escrit a la UEFA expressant la nostra profunda preocupació per aquesta situació. 'Micki' ha estat un jugador clau en el nostre camí fins a la final -ha jugat 11 partits en els quals ha repartit 3 assistències-, per la qual cosa és una gran pèrdua per a l'equip", insisteix el club.\n"També estem molt tristos que un jugador es perdi una gran final europea per una circumstància com aquesta, ja que és una cosa que passa molt poques vegades en la carrera d'un futbolista", afegeixen.


França vulnera per segon any consecutiu el Pacte d'Estabilitat amb un dèficit del 4,1%\nEl dèficit públic a França va ser del 4,1% del PIB al 2003 i el deute va arribar al 63% del PIB, segons dades confirmades per l'Institut Nacional d'Estadística (INSEE). Els números vermells dels comptes de l'Estat, els pitjors des del 1996 quan van assolir el 4,1% del PIB, s'han xifrat en 63.200 milions d'euros, un augment de 13.700 milions respecte el 2002, indica l'INSEE. Es tracta del segon any consecutiu que el dèficit de França viola el sostre del 3% del PIB fixat pel Pacte europeu d'Estabilitat. El govern francès preveu un dèficit públic del 3,6% aquest any i ha promès reduir-ho per sota del 3% el 2005.\n09/03/2004 - 00.00 Actualitzat 09/03/2004 - 15.31\nEl deteriorament dels comptes el 2003 es deu principalment al baix creixement dels ingressos: un 2,4%, que segueix el 2% del 2002 i el 3,5 del 2001, que es va justificar en la debilitat d'economia l'any passat. Tot i que el ritme d'augment de la despesa pública es ralentís, en situar-se en un 3,9%, després del 5,5% del 2002, es tracta del tercer increment anual consecutiu de la despesa en relació amb el PIB. Les despeses públiques van representar un el 54,7% del PIB el 2003, comparat amb un 53,6% el 2002 i un 52,6% el 2001. Tot i això, l'índex de retencions obligatòries -impostos i cotitzacions socials- es va mantenir "estable" l'any passat, en situar-se en un 43,9% del PIB, una dècima més que l'any anterior, en contrast amb els descensos observats entre 2000 i 2002. El deute públic va augmentar un 9,5% el 2003 fins arribar als 980.000 milions d'euros, equivalents al 63% del PIB. Aquest augment de gairebé 85.000 milions es deu, principalment, segons l'INSEE, al dèficit, a la participació de l'estat en l'ampliació de capital de France Telecom i a les necessitats de tresoreria generades per canvis en el Fons de Reserva de les pensions. L'INSEE ha precisat, també que per vuitè any consecutiu les administracions públiques locals van ser excedentàries -1.600 milions d'euros el 2003- tot i que la seva capacitat de finançament es va reduir en part a les seves inversions.\nAlemanya recorda a Brussel·les que ha de buscar la cooperació i no la confrontació


El PSC anuncia el fre al porta a porta d’Horta i s’atribueix la decisió\nEls comuns, titulars de l'àrea de Transició Ecològica, asseguren que estan en "perfecta sintonia" amb els socialistes al voltant de la suspensió anunciada\nLa irrupció del sistema de gestió de residus conegut com a porta a porta finalment no arribarà al barri d’Horta aquesta tardor, com estava previst. La idea és esperar més, almenys fins a obtenir els resultats clars de la segona fase de l’experiència a Sant Andreu.\nAixí, el govern municipal ha canviat els seus plans i ho ha escenificat d’una manera poc ortodoxa. Després de la polèmica mantinguda en el temps al voltant de la implementació d’aquest sistema a Sant Andreu, el PSC ha anunciat avui que se suspenia el calendari previst pel que feia a l’expansió territorial. Concretament, qui ho ha explicat ha estat el líder dels socialistes a l’Ajuntament i primer tinent d’alcaldia, Jaume Collboni, tot i que l’àrea que coordina aquest desplegament depèn del regidor responsable d’Emergència Climàtica i Transició Ecològica, Eloi Badia, dels comuns.\nCollboni ha anunciat aquest gir de guió de manera espontània, en una roda de premsa sobre una plataforma de comerç digital que no tenia res a veure amb la gestió de residus, però que s’ha vist complementada per les preguntes de la premsa sobre les protestes dels andreuencs al voltant del porta a porta. En aquell moment, Collboni ha deixat caure la notícia. Poc després, fonts socialistes han assegurat a l’agència Europa Press que la decisió l’ha pres el PSC després que la regidora del districte d’Horta-Guinardó, Rosa Alarcón, apuntés que “no es donen les condicions” perquè la restructuració del sistema de residus s’expandeixi a Horta de manera imminent. Es dona la situació que Alarcón també forma part del partit socialista.\nPreguntat per aquesta novetat a posteriori, Badia ha tret ferro a la manera en què s’ha comunicat la decisió i ha assegurat que Barcelona en Comú està en “perfecta sintonia” amb la postura dels socialistes. En el mateix sentit, el regidor d’Emergència Climàtica i Transició Ecològica, ha mencionat que encara s’estan introduint canvis en el model en marxa a Sant Andreu i que es treballa “sense un calendari fixe”. Ara bé, el cert és que l’Ajuntament havia anunciat explícitament en un comunicat que “gairebé 10.000 habitatges” farien servir el porta a porta “a partir de la tardor del 2021” a Horta.\nAjuntament de Barcelona Barri d'Horta BComú Emergència climàtica Horta-Guinardó porta a porta PSC Residus Sant Andreu\nAndreu Solà octubre 04, 2021 | 19:24\nA tot Europa funciona l'eliminació de l'orgànica amb els cubells amb cucs americans, i la resta amb els containers especifics. El porta a porta es una humiliació als ciutadans per part d'aquests politiquillos bruts, humiliants i dictadors. PROU BRUTICIA, PROU DICTADURA DE LA FRANQUISTA I TONTETA COLAU\nOriol Solanes octubre 05, 2021 | 11:06\nLa situació no és pas agradable, però, dir que el "nou" sistema de recollida de les escombraries és "franquista" i de "dictadura franquista" és un disbarat i un despropòsit. Potser ets una criatura i no vares viure el franquisme, faràs bé si preguntes a tos pares o a tos avis pel franquisme real. A més el sistema de llençar-ho tot junt, barrejat, sense fer tria prèvia de res, és el que es va començar a fer durant el franquisme. La raó per la qual a St Andreu (i a d'altres districtes del municipi de Barcelona) varen decidir canviar de sistema (més o menys encertat) és perquè encara hi ha molts de ciutadans de Barcelona que fan servir el sistema "franquista" de recollida, és a dir tot barrejar en una bossa i abocat al contenidor de color gris. No fotem, si no hi estem d'acord, protestem, però les coses com son.\nA en Solà octubre 05, 2021 | 11:47\nSi a la "resta" d'Europa funciona la separació de cubells per a fracció orgànica, envasos, paper i rebuig general, a la ciutat de Barcelona i en altres municipis, no. Per això s'han d'inventar altres sistemes. En l'orgànica, el problema no son els cucs "americans" (a Barcelona passarien fam), el problema és que molta gent no fa cap separació de la brossa. Segurament alguns il·luminats troben la separació de les escombraries, una "imposició" i / o una manca de "llibertat". Hi ha massa persones egoistes, ignorants i incultes, que pensen que viuen soles... la mare dels ous cal cercar-la per ací. Barrejar tot això amb el "franquisme", és de molt mal gust, de mala estofa i d'ignorància supina.\nCal dir-ho octubre 05, 2021 | 10:44\nSi tothom o quasi tothom separés la brossa com cal, com s'ha de fer, no caldria per part de l'administració pública "provar" altres sistemes controvertits. N'estic fart de veure persones llençant la brossa dins d'una gran bossa tot junt, com si fossin encara al bell mig dels anys 70/80 del segle passat. El contenidor del rebuig, una vegada separada la fracció de paper i cartró; la de vidre i l'orgànica és sempre la més minsa, les persones que en feu la separació prou que ho sabeu, i doncs el contenidor "gris" hauria d'ésser el més petit... A sobre els abocadors d'aquesta fracció -del rebuig- del contenidor gris, son els que provoquen més refús quan s'han ampliar en algun municipi... és un peix que és mossega la cua, s'han d'ampliar aquesta mena d'abocadors perquè hi ha moltes persones que encara ho llencen tot junt. Ve-t'ho aquí.


L'Alternativa 2019 - Oficials - El cuarto reino\nDuració 83 min\nIdioma Castellà, Anglès, Xinès\nEn una planta de reciclatge als afores de Nova York, un grup d’exclosos i desemparats, il·legals indocumentats, comparteixen la seva decepció respecte al somni americà. Ana, Walter, Eugene, Pier i René es fan companyia i busquen respostes als misteris còsmics i a les preguntes existencials que ens fan humans. Miren d’assolir la redempció personal que tant desitgen fent petits canvis que els converteixin en una versió millorada de si mateixos. Aquí és on els personatges troben la seva veu, lluny d’una societat de consum que els deixa al marge. Els somnis no moren si el viatge continua, siguin quins siguin l’origen i el destí.\nAdán Aliaga (Alicante, 1969) és llicenciat en Realització i en Història i Estètica del Cinema. Algunes de les seves pel·lícules són La casa de mi abuela (2005), Estigmas (2009) i La mujer del Eternauta (2011).\nÀlex Lora (Barcelona, 1979) va estudiar Realització a Barcelona i a Nova York i ha fet 20 curts. El seu llargmetratge Thy Father's Chair (2015) va guanyar el Premi Honorífic GAC al Millor Guió de Llargmetratge en la secció Panorama de l'Alternativa 2016.\nL'anterior curtmetratge de tots dos, que també es titula The Fourth Kingdom, es va projectar a l’Alternativa el 2017 i va ser nominat a un Premi Goya el 2018.\nDissabte 16, 17.00 h\nPresentat per Adán Aliaga\nProductora Jaibo Films, Isabel Feliu Arquiola PC, Àlex Lora Pc\nGuió Adán Aliaga, Àlex Lora\nFotografia Adán Aliaga, Àlex Lora\nMuntatge Adán Aliaga, Sergi Dies, Àlex Lora\nSo Adán Aliaga, Àlex Lora, Lucas Ariel Vallejos\nFestivals Guadalajara International Film Festival - Special Jury Mention\nDocumentaMadrid - Mejor Documental / Filmin Distribution Award\nKrakow International Film Festival - Silver Horn / FIPRESCI International Critics Prize


DIARI DE LA MEVA ESCOLA: de març 2007\nUna vegada hi havia una mestra que explicava la lliçó.\nAleshores la va interrompre la Maria:\n- això ens ho hem d’aprendre de memòria?\nI l’Andreu va dir:\n- què ho hem de copiar?\nI en Jaume:\n- què entrarà a l’examen?\n- Mestra, no em funciona el bolígraf vermell\n- quan ho hem d’entregar?\nLa Mireia va aixecar la mà:\n- Què puc anar al lavabo?\nI en Jordi:\n- i tot això que expliques per a què serveix?\nAleshores algú que passava per allà, que mai havia fet de mestre, li va demanar la Programació, les Competències Curriculars, el Projecte Educatiu, el Règim Intern de centre, l’atenció a la Diversitat, la Memòria Escolar...\nAleshores la mestra, mirant al cel, va demanar:\nAquest Blog estarà tancat per vacances fins després de Pasqua. Sigueu feliços.\na de març 30, 2007 2 comentaris:\nDe la mateixa manera que hem d’aprendre a castigar també cal aprendre a premiar.\nEls vostres fills surten aquests dies amb els treballs que han fet, han treballat molt i de valent i és molt important que els hi valoreu l’esforç.\nDes del meu privilegiat lloc, fent la sortida, observo un munt de reaccions: la mare que agafa l’àlbum de males maneres i el posa dins del cotxet del germà petit, l’altre que rondina perquè ara ha d’anar a comprar i l’àlbum li fa nosa, l’altre que sense mirar-lo diu què bonic, l’altre que l’agafa amb el mateix compte que el seu fill i li diu que cal anar ràpid a casa per mirar-lo, l’altre que s’exclama i es meravella del dibuix de la portada...\nMireu la cara dels vostres fills quan us donen la seva feina, plens d’orgull i amb molta il·lusió. La vostra reacció influirà molt a l’hora de treballar la resta del curs.\nA tots ens agrada que se'ns valori la feina, se'ns feliciti i se'ns recompensi emocionalment.\nAixò de que “la seva obligació és fer-ho bé i treure bones notes” són romanços. L’obligació ha de ser motivació, orgull per la feina ben feta i un petó per l’esforç.\nSeieu amb ells a mirar l’àlbum, que us expliquin anècdotes, rieu junts davant un dibuix no gaire ben fet i admireu el que ha quedat molt bé. Animeu a millorar la lletra, la presentació o les divisions... i sobretot, no el tireu a les escombraries, ni treieu el fastener, per aprofitar-lo pel proper àlbum del trimestre que ve.\na de març 30, 2007 6 comentaris:\nTELEVISIÓ, MONES, TITELLES...\nAnar a la televisió ha estat genial.\nPrimer hem passat al camerí per fer la sessió de maquillatge, han sortit tots que semblaven que vinguessin d’estar una setmana al Carib. Un cop al plató ens han fet cantar, parlar (de fet han parlat molt poc, això de les càmeres els hi ha impressionat força), però han rigut amb l’espectacle que ens han fet i hem passat una bona estona.\nA la tarda ens esperava la sessió de Mones, els hi ha quedat... originals (deixe-m’ho així) plenes de xocolata, melmelada, gominoles, ametlles, lacasitos, fideus de colors... espero no tinguin un mal de panxa quan se la mengin.\nHem superat la baixada per les escales amb els nens carregats amb la cartera i la Mona.\nEls de 6è. han ajudat als més petits i hem aprofitat per fer una cooperació escolar que sempre és interessant de treballar com a valor.\nEvidentment una Mona ha anat per terra, just a la porta de l’escola, però ràpidament la hem tornat a muntar, i un ou de xocolata ha rodolat i ha quedat esclafat sota un peu.\nEn mig d’aquest batibull encara ens han quedat forces per fer una sessió de Titelles a la classe dels Peixos i Cargols.\na de març 29, 2007 5 comentaris:\n- un nen cau i li he de posar dos punts-tirita al genoll\n- un altre es dóna un cop de cap i li surt un bony, estic gairebé mitja hora parlant amb ell per observar-lo\n- dues nenes es barallen i he de posar pau\n- un dels ordinadors de gestió es nega a treballar més enllà de les 16:00 hores, i tot sol s’apaga\n- se’n va la llum aquesta tarda i no puc imprimir les notes\n- sense llum no podem seguir fent l’speaking d’anglès ni l’audició de música\n- el telèfon no para de sonar\n- em trobo un nen ballant i cantant tot sol pel passadís mentre va a buscar la jaqueta (?????) millor faig veure que no el veig, de fet es queda immòbil quan em veu aparèixer\n- demà hem de fer les Mones, ja tenim els àlbums fets però hem de repassar les notes\n- hem d’anar a la TV\nperò malgrat tot, quan tornes cansada cap a casa, et trobes pel carrer amb un petit alumne que, quan et veu, corre per abraçar-te i fer-te un petó... en aquests moments sé molt bé perquè sóc mestra.\na de març 28, 2007 10 comentaris:\nLa Mona de Pasqua ja es feia al segle XV, tot i que era una mica diferent.\nEl pastís original era un rotlle fet amb farina, sucre i altres ingredients, tot perfumat amb comí. També es guarnia amb ous, però no pas de xocolata, sinó d’ous durs i amb la closca pintada de colors. El padrí la regalava i posava un ou per cada any que tenia la criatura (segurament és per això que a mi m’agraden les Mones amb un sol ou).Al segle XVI va arribar el cacau d'Amèrica i la xocolata es va incorporar a la Mona, en forma d’ou sobre el pa de pessic, i les figuretes i les plomes.\nEs diu que una pastisseria del carrer Ferran de Barcelona, Can Massana, va ser la primera que hi va posar una figura de xocolata, un mico.\nEl nom de Mona sembla que prové de l'època romana quan es regalaven, com a prova d'amistat, ous durs amb una pasta de pa que s'anomenava "munda" o "monus". Els àrabs també regalaven cistells d'ous decorats, que rebien el nom de "muna". De "munda", "monus" i "muna", n'ha quedat la Mona. A molts països d'Europa i dels Estats Units no tenen la tradició de la Mona, però sí la dels ous de Pasqua. El primer que fan els nens i nenes quan s'aixequen al matí és buscar els ous i els conills de xocolata que, segons la tradició, el Conill de Pasqüa ha amagat la nit anterior.\nHeu provat mai de pintar un ou dur? Recordo que ho havíem fet a l’escola i quedaven francament malament, és molt difícil pintar-los. Un any algú va oblidar dos o tres ous bullits, que no va pintar, al calaix de la taula de la classe. No us explicaré el drama que vam trobar al tornar després de les vacances.\na de març 27, 2007 1 comentari:\nEl segon trimestre és sempre llarg i feixuc i aquest any no ha estat diferent.\nEls nens (i nosaltres) ja estem molt cansats i amb ganes de poder desconnectar per agafar una bona embranzida per l’últim trimestre.\nEstem amb la crisis típica de tots els finals de trimestre: tapes i contraportades dels àlbums, acabar feines, treure els dibuixos penjats de la classe per arxivar-los, notes, controls d’última hora, i una inacabable feinada.\nEl dijous, els de cicle mitjà i superior, faran la seva Mona, ja veure’m els resultats d’aquests pastissers, i els altres ja tenen preparat el tapetet i el guarniment per fer la seva.\nEl dia que fem la Mona l’escola perd la seva olor característica que sempre fa a paper, gomes, bates i nens... i l’ambient queda impregnat de xocolata, lacasitos, gominoles, melmelada, fruits secs i de les mil i una coses que porten per guarnir-la (com més recarregada la fan més els hi agrada).\nPer si no teníem prou feina, ens han convidat a fer de públic en un programa infantil de la Televisió Digital de Catalunya... per tant... sortirem per TV.\na de març 27, 2007 2 comentaris:\nLa Classe dels Óssos han aprés a fer macedònia. Ha estat una manera divertida de recordar la importància de menjar fruita variada. És una bona idea per fer-ho a casa i fer-los participar a la cuina. El procés que han seguit ha estat el següent:\n- posar-se el davantal\n- repartir les fruites\n- pelar-les i tallar-les\n- fer el suc\n- menjar la macedònia\na de març 26, 2007 3 comentaris:\n"Aprendre és un ofici extraordinari que mai s'acaba" Lluís Llach\na de març 25, 2007 Cap comentari:\nUn altre eix transversal que treballem és l’Educació Vial.\nLa Guàrdia Urbana de Les Corts ve a l’escola a donar classes teòriques sobre com hem de comportar-nos pel carrer, tant si som vianants o conductors, i també a ensenyar-nos l’ús de la Guia de Barcelona i els transports públics.\nDe tot plegat la part que més els hi agrada és el dia que anem a El Corte Inglés a fer les pràctiques de circulació.\nMuntem tot un circuit vial, amb semàfors, senyals de trànsit i guàrdies, i a dalt de la bicicleta comencem a circular, tot respectant les normes de circulació que hem aprés.\nÉs una activitat molt divertida i molt didàctica que la fem amb l’esperança d’aconseguir, en un futur immediat, bons ciutadans, prudents i cívics.\na de març 23, 2007 Cap comentari:\nLa paraula càstig és lletja però imprescindible en l’educació dels nostres fills.\nQuan les paraules no serveixen de res, els pactes no es compleixen i l’educació està per terra, no ens hem d’oblidar del càstig.\nHem de saber dir NO als nens i hem de SABER castigar als nens.\nAbans de castigar sense mesura hem de pensar molt bé, quan estem enfadats imposem càstigs que no complirem i aquí està l’error.\nQuan estic molt enfadada amb un nen sempre intento mesurar el càstig que dono, és important que sigui proporcional a l’entremaliadura i no massa llarg.\nNo podem castigar a un nen una setmana sense TV quan sabem que a mitja setmana el perdonarem, castigueu-lo un dia i aguanteu la vostra paraula, no el castigueu sense anar d’excursió amb el col·legi quan no teniu intenció de fer-ho i no el castigueu sense una festa d’aniversari mentre l’acompanyeu a l’anomenada festa.\nArribarà un moment que no us creuran i la vostra autoritat queda obsoleta en un instant.\nQuan decidiu una norma i un valor educatiu us heu de fer forts en mantenir-lo, d’aquesta manera els vostres fills tenen molt clar fins on poden arribar i sempre sabran que quan diuen que NO és NO, si constantment perdoneu els càstigs que poseu us trèieu la vostra pròpia autoritat i d’aquesta manera no avancem mai en l’educació i el comportament dels vostres fills.\nRecordeu: càstigs curts i raonables però feu-los complir.\na de març 22, 2007 9 comentaris:\nMalgrat el temps, l'escola s'ha omplert de PRIMAVERA!!!\na de març 22, 2007 1 comentari:\nL’educació per la salut és, entre altres, un eix transversal que treballem a l’escola.\nHem repartit als nens i a les nenes de 2n fins a 4r (la setmana que ve ho donarem a 1r) unes bosses amb un raspall de dents, pasta dentífrica i 20 dosis individuals de solució fluorada, a fi de crear aquest hàbit diàriament a casa.\nAdquirir hàbits higiènics dentals i alimentaris és molt important per a la bona salut de tots, cal que comencem amb els més petits.\nAmb el temps hem aconseguit que la majoria portin un bon entrepà per esmorzar, en lloc de dolços saturats, però en canvi han proliferat els sucs envasats rics en sucre i causants també de càries.\nUn altre èxit aconseguit, per a la majoria, (sempre hi ha el que no s’assabenta o no vol assabentar-se de les normes) és trencar amb el mal costum de fer partícips als amics, el dia de l’aniversari, amb bosses gegants de llaminadures. L’alternativa és molt variada ja que poden portar, per donar als companys, un llapis, una llibreta, un petit joc, fruits secs, un clauer... moltes vegades ens heu sorprès amb idees molt originals, com la setmana passada que un nen va portar la recepta per fer galetes i motlles per poder fer-les (ho podeu veure a la foto) i ho va repartir a tots els seus amics de la classe.\na de març 21, 2007 5 comentaris:\nAhir, no recordo a on, algú va dir: o canviem les dites o canviem el temps!!!\nDe primer moment vaig pensar que tenia raó però avui, després de veure l’esvalot que hi hagut sobre el dia del pare, penso que, malgrat el temps que faci, la primavera la sang altera.\nEns hem passat l’hivern parlant de fred, bufandes, gelades, neu... i ara, que arriba la primavera, estem parlant de papallones, flors i colors... tota semblança amb la realitat és pura coincidència.\nAvui, quan jo he ensenyat cançons de primavera, quan hem pintat flors, quan hem dit que ara fa bon temps... al mateix moment he passat per les classes per recordar que els nens es tapessin bé ja que a fora feia fred... això no hi ha qui ho entengui.\nAquest trimestre és llarg i feixuc. Sort que els nens estan cansats i no tenen ni esma de fer-nos veure que allò que expliquem no s’ajusta a la realitat... però malgrat tot jo continuo fent-los escoltar "Les Quatre Estacions" de Vivaldi per recordar que tenim, o teníem, quatre estacions diferents a l’any.\nEl divendres donem per acabat el trimestre, ja sé que encara ens queda una setmana, però pels efectes escolars ja serà un nou trimestre. Acabarem els controls, muntarem àlbums i pensarem amb la Mona que ben aviat el padrí, o qui sigui... no tornem a entrar amb polèmica, ens regalarà... i si no ens la regala... tant és, us la compreu vosaltres per endolçar la vida, mai està de més.\na de març 20, 2007 2 comentaris:\nDilluns, 19 de març 2007\nLa festivitat del dia del pare se la van inventar, sobre l’any 1910, els Americans i el Sr. Josep Fernández, fundador de Galerías Preciados, la va instaurar a Espanya.\nCada any em trobo que a algú li sap greu que a l’escola no fem res pels pares i algú altre que se n’alegra, degut a la situació familiar, de que no fem res.\nJa fa anys vam decidir no fer res, els motius són clars i fàcils d’entendre: el nucli familiar no és avui el mateix que 10 ó 15 ó 20 anys enrere.\nHi ha nens sense pare, nens amb un pare i nens amb dos pares... per tant a vegades no saben a qui han de donar-li el regal que acaben de fer i llavors ens ho pregunten:\n- a qui li dono, al papa que viu a casa o a l’altre papa?\n- jo no tinc papa, a qui li dono?\n- no veuré el papa fins d’aquí 15 dies..., li guardo el regal?\nA aquestes preguntes no tenim una resposta clara, per tant el millor és no ficar-nos en camisa d’onze vares.\nLa família tradicional ha canviat i això és una realitat que hem d’assumir.\nLa felicitat dels nostres nens i nenes no depèn de la presència o no d’un pare o de dos, sinó de saber i sentir-se que és estimat i valorat.\nQuan algú em diu, avui també m’ha passat, que els nens que tenen una família normal no tenen la culpa del fet de que no fem res pel dia del pare sempre els hi responc: digueu als vostres fills que li facin una abraçada i un petó molt fort al pare i que li diguin que l’estimen, i recordeu que a l’any hi ha 365 dies del pare.\na de març 19, 2007 23 comentaris:\n"L'educació és allò que queda quan oblidem tot el que hem aprés a l'escola" A. Einstein\na de març 17, 2007 Cap comentari:\nJa estem preparant la Pasqua.\nAquí teniu una petita mostra que han fet els nostres artistes.\nJust davant de la porta del parvulari Parcs i Jardins ha posat una petita rajola a terra per mostrar-nos un plataner centenari en el carrer Vallespir.\nHem compartit aquesta iniciativa amb la classe dels Peixos i la dels Óssos.\nAquesta tarda hem sortit a veure l’arbre, l’hem tocat i ens hem encomanat de la innocència dels nens que admiraven l’arbre i el trobaven alt i molt bonic.\nLa Classe dels óssos li volien fer una corona, tal i com la porten ells el dia del seu aniversari, però aviat s’han adonat de la dificultat de posar-li.\nLes idees per solventar el problema han estat molt variades:\n- Anar al balcó més alt i deixar-la anar des d’allà\n- Amb una escala molt llarga\n- Amb una corda des del terrat\n- Amb unes ventoses als peus i poder fer un gran salt\nDavant d’aquesta dificultat insalvable, han decidit que demà faran un dibuix de l’arbre i el penjarem a la classe.\nLa il·lusió d’un nen mirant un arbre, que tu li has dit que era especial, només ho aconseguim si som capaços de creure nosaltres amb ella.\nEl moment més bonic que he viscut avui ha estat quan un petit de tres anys m’ha dit, tot entrant a la seva classe:\n- Montserrat, aquest arbre és el més bonic que he vist. Cada dia el miraré.\na de març 15, 2007 2 comentaris:\nGATS, COLOMS I GAVINES\nFa uns dies que una gavina voleia, a la tarda, per sobre el pati.\nCada vegada que la veig penso que si es mora i cau al pati no sé pas qui la traurà d’allà (de fet si que sé qui ho farà, hi ha una senyoreta que no li fa por res relacionat amb els animals, per tant li tocarà a ella).\nAl pati podem trobar de tot: coloms moribunds, orenetes que no poden aixecar el vol, okupes...\nUna nit, fa anys, va entrar un gat. El vam trobar al matí de divendres, enfilat a dalt de tot d’una de les tanques.\nMalgrat que vàrem picar, fer tot tipus de soroll i moviments el gat no es va moure d’on era.\nEl dissabte el gat continuava enfilat i el diumenge encara estava al mateix lloc.\nEra increïble pensar que feia tres dies que el gat no es movia, ni menjava, ni bevia. Vam arribar a pensar que s’havia mort allà dalt però els seus ulls terrorífics i vidriosos ens miraven. Cada vegada ens feia més por.\nEstàvem força preocupats perquè no podíem treure els nens al pati mentre el gat estigués allà i llavors vaig trucar als bombers. Em va costar molt que es decidissin a venir però la meva insistència, força espantada, els va convèncer.\nRecordeu aquella sèrie que es deia “Los hombres de Harrelson”??? doncs això semblaven els bombers que van entrar a l’escola rient-se del nostre espant.\nNomés va caldre que entressin al pati picant i fent soroll i, amb la sola intenció de pujar a la tanca, el gat va baixar espantat, ràpidament, mentre que jo corria tancant la porta de l’escola.\nDesprés de tant de temps he reconegut a un dels bombers que va venir aquell dia i li he comentat que jo el coneixia perquè un dia va venir al pati de la meva escola a treure un gat, el més sorprenent és que enseguida m’ha dit que ho recordava i que l’escola era a l’Av. Madrid.\nEstà clar que això de salvar gats enfilats no és una feina que deuen fer gaire sovint.\nA l’escola hi ha unes quantes mestres que dibuixen molt bé. L’art de saber dibuixar sempre m’ha meravellat i envejat molt. Jo no sé dibuixar gens ni mica.\nL’Educació Plàstica, a l’escola, sempre s’ha treballat molt i ensenyem als nens a dibuixar i a pintar.\nAvui però el que millor puc fer és mostrar-vos que bé dibuixen els nens i les nenes de la Classe dels Lleons (P5), jo m’he quedat meravellada... jutgeu vosaltres mateixos... gairebé no es pot distingir l’original de Picasso amb els que han fet els nostres artistes, oi?\na de març 13, 2007 6 comentaris:\nParlàvem de Vivaldi amb els de 3r.\nEls hi explicava que se’l coneixia pel sobrenom del capellà pèl-roig.\n- Què és un capellà, Senyoreta?\n- Jo ho sé, jo ho sé... Ha dit l’Helena\n- és algú que ve d’allà!!! M’ha respost\nM'ha costat força fer el paral·lelisme que un “cap-ellà” és algú que ve d’allà.\nHe decidit continuar preguntant.\n- Algú més sap que vol dir capellà?\n- Un esquerrà. Ha contestat un altre.\nDesprés d’una estona el Quim ha dit:\n- un capellà és com el mossèn del meu poble: tot el dia se’l passa a l’església parlant de Déu.\nAbans que ningú em fes una altra pregunta compromesa he engegat el CD i hem escoltat “Il Gardelino” de Vivaldi, la música amansa les feres i calma les preguntes dels meus petits interlocutors.\na de març 12, 2007 1 comentari:\nL’altre dia, en el bloc d’Educació Física, algú va escriure un comentari molt bonic sobre el Quim.\nEl Quim era el meu tiet. Durant molts anys va ser professor d’Educació Física de l’escola i monitor de menjador.\nEll organitzava excursions, campionats, partits, cursets... i se’n duia a tota una bona colla de nanos de campaments i de vacances.\nEra el típic profe que feia saltar al plinton, feia fer flexions, no perdonava que es deixessin ni un pèsol al plat i sobre tot feia llargues xerrades per fer-los reflexionar... però la majoria l’apreciaven.\nEll i jo no teníem una relació gaire plenera, sempre teníem opinions diferents en la majoria de coses i maneres diferents de fer, però moltes vegades no som conscients del mal que ens fem els uns als altres sense cap necessitat, i no sabem gaudir del dia a dia tranquil·lament amb la gent que ens envolta i ens estima.\nEl dia que més el vaig trobar a faltar va ser quan es va morir. El tanatori es va omplir d’antics alumnes, de gent que feia un munt d’anys que no vèiem però que van deixar la feina i les seves obligacions durant unes hores per poder dir l’últim adéu al seu profe.\nA ell li hagués agradat veure’ls tots allà, junts de nou, recordant un munt d’anècdotes i de bons moments.\nEls mestres i professors tenim l’avantatge de poder deixar empremta en les persones i ser recordats per la nostra feina i per la influència que exercim, millor o pitjor, en els nostres alumnes.\nUn petó, Quim, t’ho devia.\na de març 11, 2007 5 comentaris:\nAristòfanes va dir:\nLa joventut envelleix,\nLa immaduresa es supera,\nLa ignorància pot ser educada,\nI la borratxera es passa..\nPerò la estupidesa és per sempre\na de març 10, 2007 1 comentari:\nRecordo que fa anys gairebé tots els nens duien plantilles, era una cosa molt habitual. Fins i tot se’n perdia alguna, cosa que no he entès mai, com podia ocórrer una cosa tan complicada, com perdre una plantilla de dintre una sabata lligada, però en una escola passen tot tipus de coses estranyes.\nAra gairebé tots porten ortodòncia. Amb els ferros també ha passat de tot: es perden, es trenquen, els tiren sense voler a la paperera, els confonen... però el que ha passat avui no havia passat mai.\nUna nena ha entrat amb el braç davant de la boca, ja que un fil del jersei se li havia enganxat en els bràquets, mentre esperava a la fila per entrar.\nImagineu l’escena: la nena és el doble d’alta que la Srta. Elena i totes dues intentaven treure, amb el màxim de compte, el jersei enganxat, sense gaire èxit. Al final ha calgut tallar el fil amb una tisora i deslliurar així el jersei, tot i que li ha quedat el fil penjant, que ella mateixa se la pogut treure després.\nQuan m’ho han explicat he recordat una vegada que vaig anar d’urgències al dentista amb una nena que es va posar un clauer a la boca i se li va quedar enganxat. Vaig anar pel carrer amb la nena amb una mena d’ós, no recordo ben bé que era, que li sortia, tot penjant, de dintre de la boca.\nEl dentista es va fer un fart de riure quan la va veure però jo no estava per gaire humor en aquells moments, tot i que després, quan vaig veure el clauer fora de la boca, ja vaig trobar la gràcia a l’escena.\na de març 09, 2007 1 comentari:\nUna de les assignatures que més ha canviat al llarg del temps és l’Educació Física.\nQueden ja molt lluny aquelles classes que fèiem a l’antic Estadi de Montjuic (les fotos són de 1971), tot i que ens ho passàvem molt bé, ja que hi estàvem tot el matí.\nTots hem fet les taules de gimnàs, ben alineats i fent els exercicis al crit de xiulet del professor, passant molt mala estona intentant saltar el plinton o el poltre, que per mi era pitjor (en el gimnàs encara tenim un plinton i un parell de poltres) o a sobre de la barra... però això ha passat a la història.\nAra els nens es diverteixen fent Psicomotricitat, equilibri, malabars, handbol, bàdminton i jocs esportius de tota mena.\nAhir els de 4rt. van fer la seva final de partits de handbol... anaven contentíssims amb les seves medalles de cartolina!!!\nL’Educació Física d’ara és més assequible a tothom, el més maldestres no ho passen tan malament i els més àgils poden seguir gaudint d’aquest avantatge.\nUn dia d’aquest farem fotografies dels nens i les nenes fent gimnàs, així podreu veure que bé ho passen.\nM’agrada molt la pluja, però fer la sortida de l’escola quan plou m’estressa molt.\nNormalment els pares, les mares i avis es posen sempre al mateix lloc de l’acera quan venen a buscar als nens, això em facilita moltíssim i controlo ràpidament a tothom, però, no sé ben bé perquè, quan plou tothom es mou de lloc.\nUna mare em diu que s’espera al cotxe, l’altre que va cap a la farmàcia, els paraigües tapen les cares i no distingeixo a ningú, els nens es posen la caputxa i tampoc els distingeixo tan ràpid... per no parlar de l’àvia, sempre hi ha una àvia diferent que ho fa, ja poden passar els anys, sempre tinc a l’àvia que es posa a un pam de mi, davant mateix de la porta i obra l’enorme paraigua de la nena quan la veu aparèixer... ja puc dir que s’aparti, que allà fa nosa, que vigili que els nens la tiraran... cas omís... encara no sé com mai m’han tret un ull, tot obrint el paraigua, per evitar que la criatura es mulli.\nUna altra model d’àvia és la que ha d’entrar al vestíbul i canviar a la nena les sabates per les boniques botes de pluja... llavors la situació és diferent ja que l’àvia vol entrar, els nens volen sortir, la néta no sent el que li diu l’àvia: no surtis, no surtis... la nena que contesta: que dius??? mentre, evidentment surt i llavors totes dues han d’entrar...\nAl mateix moment jo em desganyito dient el nom del nens sense que ningú em senti, ja que les mares s'expliquen les anèdotes més divertides del dia (suposo que expliquen això ja que riure, riuen molt)\nPerò el més estrany que he vist en una dia de pluja ha estat avui, quan un nen ha obert el paraigua que la mare li ha donat i llavors ha caigut rodolant... una patata!!!\na de març 07, 2007 4 comentaris:\nAvui he tingut la visita d’uns pares que volien matricular a la seva filla a l’escola.\nLa nena va a un altre centre i no n’estan gaire contents.\nDurant mitja hora els hi he parlat del nostre sistema educatiu, les nostres activitats, les rutines, els hàbits, l’estudi... és a dir, la manera que tenim de treballar.\nA les 17:00 hores els hi he dit que havia de fer la sortida, per tant, havíem d’interrompre la visita mentre sortien els nens i després ja continuaríem parlant, tot ensenyant el Centre.\nElls han quedat asseguts al despatx mentre que els vostres fills i filles sortien com cada dia.\nAl tornar a reemprendre l’entrevista ells estaven astorats dels “bonics nens que teníem a l’escola”, (cito textual) de la manera tan tranquil·la que sortien, la calma que es respirava...\nNo calien dir més paraules, no calia fer més propaganda de l’escola...\nEls vostres fills i les vostres filles, els nostres alumnes, és la millor propaganda que tenim i això és gràcies al nostre esforç i, sobretot, al vostre recolzament.\nCal seguir treballant amb tots aquests petits infants, sense perdre l’esperança ni tirar la tovallola.\nAvui ha estat un bon dia.\na de març 05, 2007 4 comentaris:\nEl divendres vaig fer l’entrada a l’escola i després vaig marxar a un curs que estic fent sobre Direcció. Sempre és interessant reciclar-se, aprendre noves coses, escoltar altres maneres de treballar i adonar-se que nosaltres, també, fem la feina ben feta.\nTot el professorat de l’escola assisteix regularment a cursos i cursets per mantenir-se al dia de noves tendències i incorporar coses noves, o mantenir les que ja tenim per què són les que en realitat funcionen, tot pot ser.\nQuan vaig tornar, el Carrer Saleta era ple de tot tipus d’andròmines que algú, força maleducat, havia deixat (portes, sofà, matalàs, fustes...)\nVaig trucar al telèfon del Civisme (900.226.226), on un noi molt amable em va dir que enseguida ho vindrien a recollir. Evidentment no me’l vaig creure i ja tenia el telèfon a mà per anar inssistint tot el dia.\nLa meva sorpresa va ser que en uns 10 MINUTS, no exagero gens van ser 10 minuts, ja teníem un camió que ho estava recollint tot, no m’ho podia creure. Al menys l’incivisme d’una persona era compensat pel civisme de l’Ajuntament.\nAnoteu aquest telèfon, 900.226.226 la trucada és gratuita, és important que els ciutadans en fem ús, us pot servir per:\na de març 04, 2007 2 comentaris:\nAvui a la nit hi haurà un eclipsi total de Lluna. Fins l’any 2029 no tornarà a ocórrer aquest fenomen, per tant seria interessant poder veure’l.\nSi això és molt complicat ho podeu fer des d’aquesta pàgina, http://www.serviastro.am.ub.es/destacats/eclipsi_lluna_030307/index.html, en directe, ja que faran una retransmissió a partir de les 22:20 hores.\nEls que teniu nens a partir de 3r. intenteu que no s’ho perdin, entendran poca cosa, però quan ho expliquem a l’escola els hi sonarà ja una miqueta. Feina feta no fa estorb!!!\na de març 03, 2007 2 comentaris:\nLa lectura és vital pel desenvolupament i la maduració de les persones, nens i adults.\nÉs el vehicle de l’aprenentatge i l’adquisició de la cultura.\nAquests dies teniu la oportunitat de gaudir, vosaltres i els vostres fills, de la Setmana del Llibre en Català que es fa a la Pç de Catalunya.\nNo deixeu escapar aquest esdeveniment, els actes són molts i diversos, interessants i molt i molt pedagògics...\nEls llibres són una font d’informació, d’aventura, de diàleg, de reflexió, d’oci... Hem d’apropar els llibres a tothom, mai és tard per començar i mai massa aviat.\nSi habitualment no sou lectors, tant és... obriu avui un llibre i endinseu-vos en aquest meravellós món... si més no apropeu-lo als vostres fills.\nDurant 11 dies la ciutat s’omple de llibres, us animo a participar de la fira.\nPassegeu, remeneu, obriu els llibres... i que els vostres fills vegin que ho feu.\nMolts pares em diuen que els seus fills no llegeixen... us sona la paraula EXEMPLE??? Difícilment ells ho faran si vosaltres no ho feu...\nConsulteu la pàgina http://www.setmanallibre.com i participeu de les activitats que més us cridin l’atenció. N’hi ha per totes les edats.\nEspero veure-us a la Pç Catalunya carregats de llibres que després llegireu i comentareu a l’hora de sopar, l’únic moment del dia que teniu l’oportunitat d’estar tots junts amb la TV TANCADA, i fomentar així l’hàbit de lectura i el diàleg a tots.\nDivendres, 30 de març de 2007 CONTE REAL Una vegad...\nDivendres, 30 de març de 2007 RECOMPENSA A LA FEIN...\nDijous, 29 de març de 2007 TELEVISIÓ, MONES, TITEL...\nDimecres, 28 de març de 2007 CRISI FINAL - un nen ...\nLA MONA DE PASQUA La Mona de Pasqua ja es feia al ...\nDimarts, 27 de març de 2007 FINAL DE TRIMESTRE El ...\nDilluns, 26 de març de 2007 MACEDÒNIA La Classe ...\nDiumenge, 25 de març de 2007 "Aprendre és un ofici...\nDivendres, 23 de març de 2007 EDUCACIÓ VIAL Un...\nDijous, 22 de març de 2007 CÀSTIGS La paraula càst...\nDijous, 22 de març de 2007 PRIMAVERA Malgrat ...\nDimecres, 21 de març de 2007 FLÚOR L’educació per...\nDimarts, 20 de març de 2007 PRIMAVERA Ahir, no rec...\nDilluns, 19 de març 2007 DIA DEL PARE La festivita...\nDissabte, 17 de març de 2007 "L'educació és allò q...\nDivendres, 16 de març de 2007 PASQUA ABANS DE RAM...\nDijous, 15 de març de 2007 ARBRE CENTENARI Jus...\nDimecres, 14 de març de 2007 GATS, COLOMS I GAVINE...\nDimarts, 13 de març de 2007 PICASSO A l’escola ...\nDilluns, 12 de març de 2007 VIVALDI Parlàvem de Vi...\nDiumenge, 11 de març de 2007 QUIM L’altre dia, en ...\nDissabte, 10 de març de 2007 Aristòfanes va dir: L...\nDivendres, 9 de març de 2007 ORTODÒNCIA Recordo qu...\nDijous, 8 de març de 2007 EDUCACIÓ FÍSICA Una ...\nDimecres, 7 de març de 2007 PLUJA M’agrada molt la...\nDilluns, 5 de març de 2007 VISITA Avui he tingut l...\nDiumenge, 4 de març de 2007 CIVISME El divendres v...\nDissabte, 3 de març de 2007 ECLIPSI Avui a la nit ...\nDijous, 1 de març de 2007 LECTURA La lectura és vi...


La Troca | Mercat d'Intercanvi de Nou Barris\nLa Troca és el Mercat d'Intercanvis de Nou Barris\nA la Troca treballem per muntar el Mercat d'Intercanvis de Nou Barris i quan arriba el dia gaudim fent intercanvis.\nA la Troca no només intercanviem objectes, també ho fem amb pensament, idees, consells, etc..\nLa Troca – Mercat d’Intercanvi de Nou Barris\n14è MERCAT D'INTERCANVI DE NOU BARRIS-LA TROCA\nLes convocatòries de la Troca Mercat d’Intercanvi de Nou Barris son obertes a tota persona que vulgui intercanviar! Si vols assistir a un mercat només ho has de fer! T’esperem!...\nSi vols formar part de la Troca només has d’apropar-te a qualsevol de les reunions que fem per organitzar el proper Mercat. Contacta amb nosaltres i t’informarem. Quan muntem Mercat...\nAjuda’ns a arribar a totes les persones que puguin estar interessades en participar en els Mercats d’Intercanvi o en les reunions de coordinació! Coincidint amb cada convocatòria de Mercat d’Intercanvi...


Una oportunitat per tornar al capdamunt - FC Andorra\nUna oportunitat per tornar al capdamunt\nSetmana gran la que té per davant l’Andorra, que visitarà demà al vespre l’estadi de Linarejos per recuperar el partit ajornat contra el Linares i que diumenge enfrontarà un altre duel d’alta volada al camp de l’Atlètic Balears. Dos partits que poden situar de nou als tricolors en la posició més alta de la taula però que cal afrontar com la dificultat de la situació requereix: posant primer tota la atenció en ell complicat enfrontament contra el Linares, un equip situat en zona de descens però que ve d’una revitalitzant victòria al camp de l’Alcoyano.\n“És veritat que entre els partits ajornats i una ratxa dolenta feia temps que no guanyaven, però l’altre dia van convèncer amb una gran victòria a Alcoi. Ja sabem com és aquest equip i més al seu camp: un conjunt molt sòlid, dur, amb les coses molt clares, que fan molt bé tot allò que es proposen i que, a sobre, ara tenen tres o quatre jugadors en un gran moment d’inspiració”, apuntava el tècnic Eder Sarabia en la roda de premsa abans de partir cap al sud de la Península.\n“[El Linares] és un equip que es basa en la seva solidesa defensiva, que en alguns moments combina bé i et pot comprometre i que sobretot té jugadors a dalt que et poden fer mal quan son verticals”, seguia el tècnic tricolor, convençut que la darrera victòria ha donat “un reforç anímic” als andalusos. Però si el Linares arriba en dinàmica positiva, també ho fa l’Andorra, que es troba en un moment dolç de la temporada: “És bonic veure que la gent hi creu i té il·lusió, però parlem molt sobre saber mantenir l’estabilitat. Que quan vinguin moments difícils ho sapiguem manejar. Quan estàs en una bona ratxa, però, s’ha de tenir humilitat i tocar de peus al terra. Saber que és una competició dura i que qualsevol equip et pot guanyar. Però no veig relaxació ni eufòria: veig il·lusió i convicció”.\nPer aquesta excursió de sis dies fora de casa –l’equip viatjarà directament a Mallorca dijous–, el tècnic ha decidit endur-se a tota la plantilla i staff tècnic. De fet, però, Carlos Martínez és l’únic jugador no disponible, tot i que per diumenge contra l’Atlètic Balears podria tornar a la convocatòria.


13 medalles en els Campionats de Catalunya d'atletisme\nEl passat cap de setmana es van disputar en les categories sub20 i sub23\nDimarts, 11 Juny 2019 12:19\nEl passat cap de setmana es van disputar el Campionat de Catalunya sub23 i sub20 a Tarragona, amb bona actuació dels representants mataronins que van obtenir 13 medalles.\nTriplet laietanenc en salt amb perxa sub20 (Foto: Joan Carles, fcatletisme.cat)\nDos títols en la categoria sub20\nPer part del GA Lluïsos: Pau Rey va aconseguir l’or en 400 m tanques sub20 amb 55.45 i Aleix Aznar el bronze en 5000 m sub20 amb 15:58.83. A més Oussama Blal va quedar 6è en 400 m sub20 amb 50.55.\nPau Rey en una cursa anterior (Foto: galluisos.cat)\nPer part del Laietània: triplet en perxa femenina amb títol per a Helena Torres (3.45 m), i que va estar acompanyada per Laia Tomàs (3.25 m) i Adriana de Haro (3.15 m) en el podi; Rosa M. Buscà 2a en triple amb 12.15 m; David Vallès 2n en triple amb 13.47 m i 8è en llargada amb 5.89 m;\nRosa M. Buscà 2a en triple (Foto: Joan Carles, fcatletisme.cat)\nCinc plates en la categoria sub23\nPer part del Laietània: Bernat Tarragó 2n en perxa amb 4,20 m i 4t en alçada amb 1.76 m; Martí Varela 2n en pes amb 11.55 m i 2n en disc amb 37.40 m.\nAnna Costa 2a en 5000 m amb 19:59.96, Mariona Murcia 4a en 100 m amb 12.89 i 5a en 200 m amb 27.22, Andrea Martínez 5a en pes amb 8.11 m.\nBiel Mayans, a la dreta, va fer una gran marca en els 400 m (Foto: Teo Tovar, fcatletisme.cat)\nPer part del GA Lluïsos: Biel Mayans va aconseguir el 2n lloc en 400 m amb una gran marca de 48.85. Sergio Muñoz va ser 5è en 800 m amb 1:59.27, Dan Vivas 5è en 3000 m obstacles amb 10:19.52, Jaume Larroy i Ismael Adjar 8è i 9è en 1500 m amb 4:23.19 i 4:24.78.\nA més la mataronina Sara Dorda (AA Catalunya) va obtenir la plata quedant 2a en 400 m tanques amb 1:01.97.\nEn totes dues categories el CA Laietània va obtenir el 8è lloc en la classificació per punts i el GA Lluïsos el 20è.


Pacte Nacional pel Referèndum El Pacte Nacional pel Referèndum farà un gran acte el 19 de maig a Barcelona per explicar la feina feta\nEl Pacte Nacional pel Referèndum farà un gran acte el 19 de maig a Barcelona per explicar la feina feta\nItzíar González: «Hem copsat que la gent té ganes de trobar espais que vagin associats a la llibertat; creiem que aquest acte del 19 de maig ho farà visible»\nEl Pacte Nacional pel Referèndum organitzarà el 19 de maig un gran acte al Palau de Congressos de Barcelona on explicarà la feina feta aquests mesos. «Serà un gran acte de difusió de la feina feta fins ara», ha explicat Joan Ignasi Elena, portaveu del Pacte.\n«En aquest gran acte farem visible el suport al Referèndum de grans figures de projecció internacional», ha avançat González. Un altre dels objectius de l’acte és el de mostrar la transversalitat que hi ha dins del Pacte. I també tindrà protagonisme el món local.\n«Aconseguir 400.000 signatures en un temps rècord és un gran èxit que ha portat molts esforços; aquesta gran feina és la que volem fer visible en el gran acte del dia 19», ha sintetitzat Elena.\nL’anunci d’aquest gran acte s’ha fet després d’una reunió amb una quarantena de les entitats que integren el Pacte en el decurs de la qual s’han acabat de preparar els detalls de l’esdeveniment. «Tots els nostres passos es codecideixen amb les entitats», ha explicat González.


Beroni presentat com a cas d'èxit a la jornada "Ocupació per a joves" - Beroni Informática\nEl dia 21 de maig de 2019, BERONI INFORMATICA, va ser empresa invitada pel Centre d’Empreses Innovadores – CEI Balaguer de l’Ajuntament de Balaguer, a la jornada BONES PRÀCTIQUES DEL PROGRAMA “FEM OCUPACIÓ PER A JOVES” , com a cas d’èxit.\nA la jornada dirigida principalment a joves del territori, van participar per part de Beroni la Subdirectora Neus Profitós i el jove Lucian Mihai. Durant el transcurs de la mateixa, la Neus Profitós va presentar l’empresa Beroni als joves i tècnics del CEI, així com també va parlar temes tan interessants com:\nImportància de les pràctiques com a aprenentatge per la persona que les fa.\nImportància de les pràctiques per conèixer les persones i les seves aptituds, perquè l’empresa les pugui valorar, la Importància de contractar persones joves, per potenciar la renovació i afavorir la contractació juvenil, les Competències que demanen les empreses alhora de contractar joves: Implicació, Dedicació, Ganes d’aprendre, Seriositat…\nResponsabilitat de motivar per part de les empreses.\nAcabada la intervenció de la Neus ,va passar el torn al jove Lucian Mihai, que va explicar la seva experiència personal als joves presents i va agrair l’acompanyament rebut durant tot el programa a la tècnica orientadora Rosa Maria Naves , així com al seu formador dins l’empresa David Acuña, fet que li ha permès créixer personal i professionalment i continuar prestant els seus serveis a l’empresa.


La selecció és per treballar a la regió de Baden Württemberg i no calen coneixements previs de l'alemany. Les infermeres i infermers interessats poden presentar la seva candidatura fins l'1 d'octubre. Des de l'Oficina d'Informació Professional a l'Estranger del COIB us orientem sobre aquesta proposta.\nEl Serveis d'Ocupació de Catalunya (SOC) / EURES i de la regió alemanya de Baden Württemberg estan realitzant una selecció de professionals qualificats, entre aquests infermeres i infermers, interesats en treballar en aquest estat alemany que té com a capital Stuttgart.\nPer optar a aquesta selecció no és necessari disposar d'un nivell previ de llengua alemanya ja que els perfils acceptats podran beneficiar-se de formació en aquesta llengua al Goethe Institut de Barcelona fins a assolir el nivell necessari per poder-se incorporar en un lloc de treball a aquesta regió.\nSi estàs interessada has d'enviar el teu CV i carta de presentació (format Europass) abans de l'1 d'octubre de 2017 al correu electrònic mobilitat.cat-bw@gencat.cat\nConsulta la informació sobre la Selecció de professionals per a treballar a la regió de Baden Württemberg (Alemanya)


La lli�� del foc - Victor Terradellas - Els blogs d'e-noticies\nEncara ara els historiadors poden explicar però no poden justificar un període com el de la Renaixença. Fa dos segles, una nació alienada i al caire de l'oblit de la consciència col*lectiva enceta un període que, paradoxalment, serà la base i el fonament de la nació catalana tal i com l'entenem avui.\nEn una altra dimensió i en un altre moment històric, fets com els dels focs de l'Empordà ens donen la imatge del país que a vegades trobem a faltar: integrants de la funció pública (bombers, metges, forestals, policia...) treballant fins a l'extenuació per garantir el bé comú, els membres del Govern, el Conseller Puig i amb el President Mas al capdavant trepitjant la terra i coordinant una acció efectiva i eficient, una opinió pública i publicada conscienciada de la magnitud de la tragèdia i aportant des del condol fins a la flassada al poliesportiu pertinent, i la cura dels veïns per defensar el pam quadrat del foc i la solidaritat entre pobles i comarques per fer front a un enemic comú.\nAquest és el país que m'estimo i aquest és el país que som i ens mereixem. A vegades les disputes de vol gallinaci ens fan perdre de vista el que som i, encara més, el que podem ser. Però un mal dia la tramuntana s'alia amb el foc i ens demostrem que som i què som capaços de fer per defensar la terra.\nNo cal ser gaire intel*ligent per fer alguns paral*lelismes imprescindibles: tenim altres focs que s'acosten i tenim el repte comú d'evitar-los afermant i fent realitat l'anhel d'independència política i econòmica. Podem evitar la cremor amb la mateixa recepta que ho hem fet ara: unitat d'acció i consciència de l'esforç i del patiment que reclama aquest repte col*lectiu.\nDe força, no cal dir-ho, hem estat i som conscients, una vegada més, que en tenim la necessària sempre que cal.\nEls blogs d'e-noticies - Victor Terradellas - La lli�� del foc


Justícia i Pau - En defensa dels drets laborals i socials de les persones treballadores temporeres\nEn la passada campanya de temporers, persones treballadores que acudeixen a les províncies on es desenvolupa la campanya de recol·lecció en el sector agrícola, com és el cas de Lleida, Càritas Espanyola va realitzar una recerca en 30 províncies que posen de manifest l’existència de múltiples vulneracions de drets laborals i d’explotacions en els sectors agrícola, l’hostaleria i les ocupacions de la llar.\nReferent al primer, l’informe confirma allò que ja es coneixia mitjançant el treball diari d’atenció a aquestes persones. D’aquesta manera es desvetllen les condicions de treball d’una bona part de persones treballadores (no totes, per descomptat!) que ho fan en un dels motors econòmics de la província de Lleida, circumstància que posa de manifest un dels factors sobre els quals s’assenta el creixement econòmic lleidatà.\nLa recerca es va centrar en avaluar les vulneracions dels drets de les persones treballadores en aspectes concrets com són les condicions econòmiques, el temps de descans, el tracte laboral i les possibles violacions de tipus penal.\nEn cas del sector agrícola, de les persones entrevistades un 25,8% eren estrangeres de països extracomunitaris i sense permís de treball i un 56% ho eren del mateix origen però amb permís de treball, la qual cosa reflecteix un nínxol d’ocupació per les persones extracomunitàries. Durant la campanya més del 75% manifestaven realitzar més de 40 hores a la setmana, sent un 32% els que declaren fer-ne més de 50 hores (un 10,6% més de 60 hores), sent la mitjana de 48 hores.\nEn quant a les remuneracions, prop del 50% manifestava cobrar tot o part del seu salari en negre, un 46% cobrava menys del salari que li corresponia legalment i un 22,5% realitzava hores extraordinàries sense retribució.\nEn quant a la vulneració de drets relacionats amb el codi penal un 22,5% declarava que rebia un tracte humiliant, un 12,9% amenaces, a un 11,9% li retenien la documentació i un 3% rebia violència física.\nEn resum, l’informe destaca que l’indicador de vulneració econòmica és el més elevat, seguit de la vulneració del descans. En conjunt s’afirma que el nivell de vulneració en general és greu perquè un 48,7% dels casos manifestava haver rebut més d’un tipus de vulneració simultàniament. Per aquest motiu, l’informe denuncia que s’ha normalitzat la vulneració dels drets laborals en determinats sectors, com és l’agrícola, que els processos de mediació i intermediació que acompanya l’entitat no evita les vulneracions i que la situació de legalitat no impedeix les vulneracions però que la situació administrativa irregular és un factor de major vulnerabilitat.\nAprofito l’inici de les campanyes d’enguany per fer una crida a la conscienciació d’aquesta situació i a una major sensibilització dels agents que hi intervenen. Si bé es tracta d’una minoria, el sol fet que aquestes vulneracions existeixin en ple segle XXI és ja una alarma. El propi sector s’hauria de preocupar de corregir aquestes pràctiques, a més de la resta d’agents econòmics i socials del territori.\nL’informe finalitza fent una crida a la necessitat de desenvolupar estratègies de sensibilització i de defensa del treball decent, tal i com pregona la OIT i altres estaments públics i privats, entre altres la nostra església (Iglesia por el Trabajo Decente, de la que formem part Justícia i Pau i Càritas diocesana).\nEn el cas de Lleida, comptem amb l’acció d’entitats i plataformes que de forma activa treballen per la defensa dels drets laborals i socials de les persones temporeres, com és el cas de Fruita amb Justícia Social. El treball en xarxa és necessari i és la via més efectiva per aconseguir objectius que requereixen de grans i petites transformacions econòmiques i socials.


Denuncien davant Fiscalia Anticorrupció l'alcalde de Sogorb per una permuta il·legal - Diari La Veu\nEscriba el número 164226\nLa diputada i regidors d'EUPV en el moment de la presentació de la denuncia.\nLa diputada en les Corts Valencianes Marina Albiol ha anunciat després que la seua formació haja posat el cas en mans d'Anticorrupció que EUPV espera que la Fiscalia investigue fins al final, "i que isca a la llum tot el que puga haver-hi darrere d'aquesta actuació".\nEn aqiuest sentit, EUPV vol saber "quin era l'objectiu o la motivació de fer una permuta de terrenys que perjudica el poble, i que ha sigut a més ja anul·lada i declarada il·legal pel TSJ", segons ha anunciat Albiol.\nCalvo, a més de primer edil de Sogorb, és també el tresorer del PPCV, per la qual cosa per a Albiol, "sembla que els problemes amb la Justícia són ja intrínsecs entre els qui ostenten els càrrecs de tresorers en aquest partit".\nEl portaveu d'EUPV a Sogorb ha explicat que la denúncia presentada davant la Fiscalia pretén aclarir si s'han comès els delictes de prevaricació i malversació tant per Calvo com pels onze regidors -7 del PP i 4 del PSOE- en l'acord que van prendre en ple al desembre de 2006 on van autoritzar una alienació de terreny públic mitjançant permuta amb l'empresa Germans Ventura.\nJesús García ha apuntat que aquesta permuta ha sigut anul·lada i declarada il·legal per sentència ferma del TSJ. "En aquesta sentència es reconeix expressament que hi ha hagut una incorrecta valoració dels béns municipals. Aquesta menysvaloració el tribunal la xifra en quasi 625.000 euros", assegura.\nPer a l'edil del PSPV, Sogorb ha deixat d'ingressar aquesta quantitat "per l'obcecació d'un alcalde i onze regidors, que a pesar que els informes de Secretaria desaconsellaven l'opció de la permuta, van continuar avançant i va vulnerar així la Llei Urbanística Valenciana. Aquesta quantitat podria fins i tot veure's elevada a prop de 4 milions d'euros.\nRestitució de danys\nEsquerra Unida de Sogorb ha sol·licitat en reiterades ocasions la dimissió de l'alcalde i de tots els regidors que van aprovar aquella permuta i que actualment es troben encara ocupant algun lloc de responsabilitat. EUPV ja anunciat que "sol·licitarem juntament amb la denúncia a la Fiscalia, la restitució del dany produït", perquè assumisquen la seua responsabilitat i retornen els diners "que Sogorb va deixar d'ingressar a causa de la negligent actuació de socialistes i populars".\nFinalment, el portaveu d'Esquerra Unida espera que la Fiscalia admeta a tràmit la denúncia. "Entenem que ens trobem davant un fet gravíssim, ple d'irregularitats, amb dues taxacions que van incrementar el muntant final de l'obra en més de 1’3 milions d'euros i que també han sigut declarades d'il·legals per part de la Justícia. Hi ha hagut omissió d'informes de funcionaris, vulneració de la legalitat vigent, i sobretot un perjudici econòmic per als sogorbins que podria rondar, com dèiem, els 4 milions d'euros".\nEscriba el número 249123


Aquest Nadal l'Ajuntament de Barcelona promou el voluntariat i la ciutadania activa - Social.cat\nAquest Nadal l'Ajuntament de Barcelona promou el voluntariat i la ciutadania activa\nEl consistori vol crear ponts entre les entitats que orgaintzen activitats i les persones que volen fer de voluntàries\nDimarts, 13 de novembre de 2012 | 11:45 h\nL'Ajuntament de Barcelona, en el context de l'Acord Ciutadà per una Barcelona Inclusiva i conjuntament amb la Taula del Tercer Sector Social de Catalunya, vol impulsar una campanya de sensibilització social que promogui la ciutadania activa i el voluntariat, especialment en les dates nadalenques. L'objectiu que es pretén és mobilitzar la participació per fer de Barcelona una ciutat més inclusiva i solidària. La campanya fomentarà la incorporació de noves persones voluntàries a les entitats socials de la ciutat per tal de donar suport a aquestes activitats promogudes durant els dies de Nadal, tot garantint la possibilitat d'establir posteriorment col·laboracions a llarg termini.\nLa canalització del compromís ciutadà es farà mitjançant les entitats de la ciutat, que treballen amb persones voluntàries o que organitzen activitats que requereixen voluntaris en les dates nadalenques. I aquest dimecres, 14 de novembre, acaba el termini per a les entitats que organitzin activitats al voltant del Nadal per enviar nadal a l'adreça de correu electrònic [email protected] Aquesta informació formarà part d'una base de dades amb la qual s'informarà a la ciutadania de les possibilitats de col·laborar com a persona voluntària.


El vicepresent Aragonès ha visitat el primer nadó de l’any, una nena nascuda a Terrassa | elsot.cat\nEl vicepresent Aragonès ha visitat el primer nadó de l’any, una nena nascuda a Terrassa\nEl vicepresident del Govern, Pere Aragonès, ha visitat aquest matí l’Emma, el primer nadó de 2019 nascut a Catalunya. L’Emma ha nascut quan passaven tretze minuts de la mitjanit a l’Hospital Mútua Terrassa i ha pesat 3,31 kg.\nAragonès ha afirmat que “l’any 2019 ha de ser un any on seguim construint una societat per la plena llibertat de tothom, perquè les dones siguin completament lliures, aquest és un compromís del Govern. Com també ho és fer costat a les famílies donant oportunitats a tots els nadons que naixeran aquest 2019“. El vicepresident també ha volgut agrair la feina dels professionals que han treballat la nit de cap d’any.